Tule tekemään tulevaisuuden. kuntaa - PDF\nDownload "Tule tekemään tulevaisuuden. kuntaa"\n1 Tule tekemään tulevaisuuden kuntaa\n2 Sisältö Kunta muutoksessa 3 Tulevaisuuden kunnan toiminta 5 1 Sivistysrooli 6 2 Hyvinvointirooli 7 3 Osallisuus- ja yhteisörooli 8 4 Elinkeino- ja työllisyysrooli 10 5 Elinympäristörooli 12 6 Itsehallintorooli 13 7 Kehittäjä- ja kumppanirooli 14 Roolit haltuun toimintatapoja uudistamalla 15 Toimittaja: Sini Sallinen Kuvitus: Suomen Kuntaliitto ja Kuvitellen ISBN (pdf) Suomen Kuntaliitto Helsinki 2016 Suomen Kuntaliitto Toinen linja Helsinki Puh\n3 Kunta muutoksessa Kunta luo itse tulevaisuuttaan: se muokkaa toiminnoillaan, teoillaan ja valinnoillaan toimintaympäristöään ja sen kehitystä. Itsehallinnolliset kunnat ovat merkittäviä toimijoita suomalaisessa yhteiskunnassa myös tulevaisuudessa. Ne edistävät paikallista yhteisöllisyyttä, hyvinvointia ja elinvoimaa. Kuntaan kohdistuu muutoksia. Kunnan tulevaisuuteen vaikuttavat kuntalaisten tarpeita ja käyttäytymistä muuttavat globaalit trendit, esimerkiksi älykkään teknologian murros, ilmastonmuutos ja luonnonvarat, yllätysten talous, ääripäiden korostuminen, moninaistuva vaikuttaminen ja päätöksenteko, uusi hyvinvointi, väestö ja alueellinen erilaistuminen, jatkuva oppiminen ja uudistaminen sekä monikulttuurisuus. Nämä haastavat kunnan toimintaa ja toimintatapoja. Maakuntauudistuksen tehtävien ja vastuiden uusjako vaikuttaa monella eri tavalla kunnan rooliin, tehtävien toteuttamistapoihin, rahoitukseen, kuntajohtamiseen, kuntademokratiaan, henkilöstöön ja toimintatapoihin. Maakunnat vastaavat jatkossa kunnille aiemmin kuuluneista sosiaali- ja terveydenhuollon järjestämisestä, pelastustoimesta, ympäristöterveydenhuollosta. Maakunta- ja sosiaali- ja terveyspalvelujen uudistuksen myötä kunnan ja maakunnan välille syntyy yhdyspinta. Asiakkaat, kuntalaiset ovat tulevaisuudessakin samat sekä kunnalle että maakunnalle. Samoin yhteiset, toimintoja läpileikkaavat prosessit elinvoima, osallisuus sekä hyvinvointi ja terveys ovat yhteiset. Kuntien ja maakunnan yhteistyön tarve on ilmeinen. Kuntien ja maakuntien neuvottelumenettelylle ja yhdyspintayhteistyölle on syytä luoda jo alusta saakka hyvät edellytykset ja käytännöt. Kunnan tulevaisuus on monin tavoin avoin ja sen roolit sekä toimintatavat ovat muuttumassa. Tulevaisuus on tekemisen kysymys. Jokaisessa kunnassa on vahvuuksia ja ominaisuuksia menestyvän kunnan tulevaisuuteen. Erilaisissa toimintaympäristöissä toimivissa kunnissa lähtökohdat, painopisteet, haasteet ja keinot ovat erilaisia. Keskeistä on löytää itselle oikeat painopisteet ja sopivat toimintatavat. Menestyminen edellyttää omien vahvuuksien löytämistä ja strategista ja pitkäjänteistä päätöksentekoa. 3\n4 Elämäntapojen muutokset Arvojen muutokset Älykäs hyvinvointi ja terveysteknologia Syrjäytyminen Kaupungistuminen Maahanmuutto Ikääntyminen Syntyvyys Kokeilukulttuuri Monikulttuuristuminen Asukkaat ja yhteisöt voimavarana ja kumppanina Uudet demokratian muodot Muu mikä? Työllisyys ja työelämän muutokset Matalat organisaatiot Välitystalous Tehtävien ja vastuiden uusjako: tulevaisuuden kunnat, maakunnat ja valtio 4\n5 Tulevaisuuden kunnan toiminta Kunnan alueella asuvat kuntalaiset muodostavat kunnan. Kunnassa voi olla vähän tai paljon asukkaita. Kunnan pinta-ala voi olla pieni tai suuri. Kunta on kuntalaisten elämisen, asumisen ja toiminnan ympäristö. Kunta tarjoaa kuntalaisille yhteisön, johon he kuuluvat. Kunta on kuntalaisten demokraattinen paikallisyhteisö. Paikallisyhteisönä kunnalla on merkittävä rooli yhteisöllisyyden ja paikallisen identiteetin luojana. Tulevaisuuden kunta ei ole vain palveluiden järjestäjä. Kuntalaiset päättävät yhteisistä paikallisen elinvoiman ja hyvinvoinnin sekä osallistumisen ja vaikuttamisen edistämiseen liittyvistä toimenpiteistä. Kunnat omasta puolestaan huolehtivat, että jokainen kuntalainen saa arjessaan henkistä ja aineellista hyvinvointia sekä turvaa. Osa näistä toimenpiteistä on kuntalaisten itsensä päätettävissä. Osa puolestaan kunnan on hoidettava tiettyinä palveluina erityislainsäädännön perusteella. Kuntalaisten aktiivinen vuorovaikutus keskenään on edellytys kunnan elinvoiman ja hyvinvoinnin edistämiseksi. Lisäksi tulevaisuuden kunnassa on tiivistä yhteistyötä kuntalaisten, yhteisöjen, yritysten ja muiden kuntien välillä. Kumppanuuden kautta vahvistuu paikallinen yhteisöllisyys ja asioita voidaan tehdä yhdessä tehokkaammin ja järkevämmin. Tulevaisuuden kunnalla voidaan nähdä seitsemän eri roolia: sivistys-, hyvinvointi-, osalli suus- ja yhteisö-, elinkeino- ja työllisyys-, elin ympäristö-, itsehallinto- sekä kehittäjä- ja kumppanuusrooli. Painotukset eri roolien välillä voivat vaihdella kunkin kunnan omien vahvuuksien mukaan. 5\n6 1 Sivistysrooli Kunta tarjoaa varhaiskasvatuspalveluja sekä opetuspalveluja esiopetuksesta perusopetukseen ja lukioon tai ammatilliseen peruskoulutukseen. Kunnat kantavat vastuuta siitä, että kaikille nuorille löytyy perusopetuksen jälkeen jatkokoulutuspaikka lukiosta tai ammatillisesta oppilaitoksesta. Kunnassa on kirjasto, josta voi lainata kirjoja, aikakauslehtiä, levyjä. Kirjastoista löytyy myös digitaalisia aineistoja, tietoverkkoyhteyksiä sekä tietopalveluja. Kirjastot järjestävät paljon erilaisia tapahtumia. Kielikahvilat edistävät maahanmuuttajien kotoutumista. Kunnassa voi harrastaa ja toteuttaa itseään kansalaisopistoissa, kulttuuri- ja taidekerhoissa ja taiteen perusopetuksessa. Kunnat ylläpitävät museoita, teattereita, orkestereita, kulttuuritaloja ja taideoppilaitoksia. Tulevaisuuden kunnassa muokataan kirjastoista kuntalaisten olohuoneita, mahdollistetaan etäkoulunkäynti ja hyödynnetään enemmän kansalaisopistoja osaamisen kasvattamisessa. Kunnat ylläpitävät liikuntapalveluja ja liikuntapaikkoja kaikille kuntalaisille. Kunnat tukevat taloudellisilla avustuksilla urheiluseuroja ja yhdistyksiä. Nuoret voivat viettää vapaa-aikaa nuorisotoimen järjestämissä palveluissa ja tiloissa, joita kunta ylläpitää. Kunta voi järjestää nuorille myös erilaisia työpajoja ja tapahtumia. Etsivä nuorisotyö tukee monessa kunnassa nuoria. Nuoret voivat vaikuttaa omiin palveluihinsa muun muassa nuorisovaltuustojen kautta. 6\n7 2 Hyvinvointirooli Kuntalaiset huolehtivat omasta ja lähiyhteisönsä hyvinvoinnista ja terveydestä voimavarojensa mukaan niin pitkään kuin mahdollista. Kunta myös tulevaisuudessa omalta osaltaan edistää kuntalaisten hyvinvointia. Tehtävä on laaja-alainen ja edellyttää poikkihallinnollista yhteistyötä. Väestön hyvinvointi on yhteydessä koulutukseen, liikunta-, ruoka- ja kulttuuripalveluihin, kaavoitukseen, vesihuoltoon, ympäristön tilaan, liikennejärjestelyihin sekä moniin muihin kunnan hoitamiin tehtäviin. Kunnan kumppaneita hyvinvoinnin edistämisessä ovat vapaaehtoiset, yhteisöt, järjestöt, yritykset, seurakunnat sekä maakunta. Oleellista on myös, että maakuntien kanssa sovitaan yhteistyöstä ja yhteisistä toimintatavoista asukkaiden hyvinvoinnin edistämiseksi. Kunta koordinoi myös tulevaisuudessa toimia omien kuntalaisten hyvinvoinnin edistämiseksi. Kuntalaisten toimivat osallistumis- ja vaikuttamismahdollisuudet lisäävät hyvinvointia. Hyvinvointi on olennaisella tavalla kytköksissä elinvoimaan. Hyvinvoivat kuntalaiset ovat myös elinvoimaisen kunnan edellytys. Kunta tarjoaa mahdollisuuksia aktiiviseen ja hyvinvoivaan elämään turvallisessa ja viihtyisässä elinympäristössä. Kunnat huolehtivat puhtaasta ja ter- 7\n8 veellisestä asuinympäristöstä sekä monipuolisista harrastusmahdollisuuksista. Lisäksi kunnat tukevat erilaisia yhdistyksiä ja järjestöjä, jotka järjestävät kuntalaisille aktiviteetteja ja tapahtumia. Kunnan hyvinvointityön ja -tekojen kirkastaminen on tarpeen. Poikkihallinnollisen ja monialaisen yhteistyön lujittaminen, eri ammattiryhmien osaamisen vahvistaminen sekä hyvinvointia edistävän ympäristön luominen ovat seuraavina vuosina työn alla. Samaan aikaan rakennetaan kunnan ja maakunnan hyvinvointipalveluiden ammattilaisten sekä kunnan, maakunnan, yhdistysten ja yritysten välistä yhteistyötä. Jatkossa kunta toimii mahdollistajana ja koordinoijana muiden toimijoiden hyvinvointitoiminnalle. Kuntalainen, hänen tarpeensa ja hyvinvointinsa on kunnan kaiken tekemisen keskiössä. Yhteisöllinen välittäminen, turvallisuuden tunne ja ihmisten vaikuttamismahdollisuudet korostuvat. Kuntalaisten turvallisuuden tunne muodostuu liikennejärjestelyistä, rikollisuuden ehkäisemisestä, hyvästä ilmanlaadusta sekä elinympäristön puhtaudesta ja rauhallisuudesta. Turvallisuutta luovat myös riittävät ja laadukkaat palvelut, tietoturvalliset sähköiset palvelut, yhteisöllisyys ja turvaverkostot sekä turvallinen työympäristö. 3 Osallisuus- ja yhteisörooli Kuntalaisille kunta merkitsee yhteisten asioiden hoitamista, kohtaamispaikkoja ja yhteistoiminnallisuutta. Jokainen voi kertoa mielipiteensä ja vaikuttaa kunnassa. Kuntalaiset voivat osallistua muun muassa äänestämällä kuntavaaleissa. Kuntavaaleissa äänestäjät valitsevat valtuutetut valtuustoon, joka päättää yhteisistä asioista. Kuntalaiset voivat osallistua myös käymällä muun muassa erilaisissa yleisötilaisuuksissa, osallistumalla kuntalaisraateihin ja tekemällä kunnalle aloitteita. Kuntalaiset voivat vaikuttaa palvelujen suunnitteluun ja kehittämiseen antamalla asiakas- palautetta ja osallistumalla erilaisiin ideointitilaisuuksiin. Erilaiset kuntalaisryhmät voivat osallistua esimerkiksi nuorisovaltuustojen, vammais- ja vanhusneuvostojen sekä monikulttuurisuustoimikuntien toimintaan. Käytössä on myös uusia sähköisiä vaikuttamisen keinoja. Kuntalaiset vaikuttavat kunnan toimintaan ja omaan elinympäristöönsä myös muilla tavoin. He toimivat erilaisissa järjestöissä ja ryhmissä, joissa he voivat edistää itselle tärkeitä asioita yhdessä muiden kanssa. Viime vuosina on noussut aivan uudenlaista järjestöjen ulkopuolista kansalaisaktii- 8\n9 visuutta niin kutsutun neljännen sektorin toimesta. Tätä toimintaa voivat kunnat mahdollistaa monin eri tavoin. Kunnan tehtävänä on myös luoda kuntalaisille kohtaamispaikkoja ja avustaa kuntalaisten yhteistä tekemistä. Kuntalaiset haluavat vaikuttaa itseään koskeviin asioihin nopeasti ja mahdollisimman kevyellä tavalla. Kuntademokratiaa onkin tarpeen kehittää parantamalla sähköisiä osallistumistyökaluja ja hyödyntämällä sosiaalista mediaa. Edustuksellisen ja suoran demokratian kytkeminen toisiinsa toimivalla ja kiinteällä tavalla on tulevinakin vuosina työn alla. Lisäksi nuorten, maahanmuuttajien ja heikoimmassa asemassa olevien osallisuus vaatii huomiota. Tulevaisuuden kunnassa on yhteistä tekemistä eri ikäryhmien välillä sekä erilaisia vaikuttamismahdollisuuksia kevyestä osallistumisesta pitkäkestoisempaan vaikuttamiseen. Osallisuuden rakenteita vahvistetaan ja poistetaan esteitä niin aloitteenteossa, suunnittelussa kuin päätöksenteossakin. Kunnan elinvoima voidaan nähdä uutta luovana vuorovaikutuksena. Keskeisiä elementtejä ovat sosiaalinen pääoma, paikallisyhteisöjen, verkostojen ja yksilöiden osallisuus, yhteisöllisyys, paikallisidentiteetti, erilaiset elämäntapavalinnat ja kulttuuri. Näitä tekijöitä yhdistää inhimillisten kohtaamisten suuri merkitys. 1 Kunnalla on olennainen merkitys paikallisen yhteisöllisyyden luojana. Paikallinen yhteisöllisyys on innostuneita kuntalaisia, jotka toimivat yhteisen hyvän eteen ja näkevät yhteisön tavoittelemisen arvoisena. Yhteisöllisyys on arvokas voimavara kunnan toiminnassa. Yhteisöllisyys edellyttää toimijoiden välistä luottamusta, vapautta toimia yhteisesti sovittujen asioiden eteen sekä kuntajohdon ja kuntalaisten tukea. 2 1 Paananen, Haveri, Airaksinen: Kunta elinvoiman johtajana. Kuntaliitto Leponiemi, Ulriikka: Yhteisöllisyys pienten kuntien johtamisessa. Uudistuva kunta kuntalaiset ja osallisuus. Seminaarikirja, Kunnallistieteen päivät Kunnallistieteen yhdistys. 9\n10 4 Elinkeino- ja työllisyysrooli Kunta edistää alueensa elinkeinotoimintaa ja työllisyyttä monin eri tavoin. Tähän kokonaisuuteen kuuluvat muun muassa maankäytön suunnittelu, hankintojen toteuttaminen, maahanmuuttajien kotouttaminen, asuntopolitiikka, julkisen liikenteen organisointi, syrjäytymisen ehkäisy, yritystoiminnan edellytysten parantaminen sekä kaikki eri toiminnot, jotka tähtäävät osaamisen kehittämiseen ja innovaatiokyvyn vahvistamiseen. Näihin kaikkiin tehtäviin liittyy lukuisia yhteistyötahoja. Kuntien elinkeinoasiamiehet ja kuntaomisteisten kehittämisorganisaatioiden yritysneuvojat kohtaavat yrityksiä ja yrittäjiksi aikovia, välittävät tietoa tarjolla olevista palveluista, arvioivat asiakkaiden palvelutarpeen ja vastaavat heidän ohjaamisestaan eteenpäin, muun muassa valtion palveluihin. Kunnilla ja niiden kehittämisyhtiöillä on usein aktiivinen rooli yritysverkostojen ja tutkimuslaitosten yhteisen innovaatiotoiminnan kehittämisen koordinoijana ja kumppanina. Kunnalle on tärkeää, että työ ja tekijät kohtaavat, sillä työllisyys on yksi kunnan elinvoiman tärkeimmistä tekijöistä. Kuntien elinkeinopoliittisilla panostuksilla tuetaan merkittävästi uusien työpaikkojen luomista. Kuntien rahoitus ja osallistuminen on laajentunut viime vuosina muun muassa nuorten ja pitkäaikaistyöttömien työllisyysprojekteihin, työpajatoimintaan ja vajaakuntoisten työllistämispalveluihin. Eriytymisen ja syrjäytymisen ehkäisy korostuvat tulevaisuuden kunnassa. Kuntien työllisyyttä edistävät toimet eivät kohdistu vain työttömien tai pitkäaikaistyöttömien kohderyhmiin, vaan huomattavasti laajempaan kohderyhmään pyrkien ennalta ehkäisemään pitkäaikaistyöttömyyteen helposti johtavia kehityskulkuja. Yritystoiminnan kehittämiseen ja laajentamiseen osallistuvat yritysneuvojat havaitsevat yrityksissä 10\n11 sijaitsevia piilotyöpaikkoja ja voivat tukea yrittäjiä käytössä olevien tukien hyödyntämiseksi uusien työntekijöiden palkkaamiseen. Vastaavasti maahanmuuttajien työllistymistä tukevat toimenpiteet voivat olla kielikoulutusta, perus- tai ammatillista koulutusta ja asunnon järjestämistä yhdistettynä esimerkiksi palkkatukeen tai starttirahaan. Ammatilliset oppilaitokset ovat pääosin kuntien omistamia. Kunnat voivat vaikuttaa koulutuksen suuntautumiseen aloille, jotka vastaavat alueen yritysten osaamistarpeita ja joilla näin ollen on keskimääräistä paremmat työllistymisen mahdollisuudet. Myös oppilaitosten ja yritysten yhteistyön kehittämisellä voidaan tukea työllistymistä. Kun kunnat samanaikaisesti ovat mukana yritystoiminnan kehittämisessä yritystilojen ja tonttien tarjonnalla, neuvontapalveluilla sekä yritysten kehittymistä ja keskinäistä verkottumista tukevilla hankkeilla, jäsentyy kokonaiskuva kuntien monitahoisesta roolista elinvoiman ja työllisyyden edistäjinä. Kaupunkien ja kaupunkiseutujen kehittämisyhtiöiden ja -toimenpiteiden piiriin kuuluvat innovaatioympäristöjen kehittäminen, niihin liittyvä maankäytön suunnittelu ja kunnallistekniikan rakentaminen, yrityspuistot, kulttuuriteollisuuden toimitilojen järjestäminen, teknologiakeskukset jne. Maaseudulla elinvoimaisuuden edistämisessä korostuvat maaseudun vahvuuksiin nojaavien elinkeinojen kehittämiseen liittyvät palvelut ja yritysyhteistyö. Uusia mahdollisuuksia maaseudun elinkeinotoiminnalle ovat viimeisten vuosien aikana tuoneet matkailun, kaivannaisteollisuuden ja biotalouden kasvunäkymät. Kuntien elinvoimaisuus edellyttää osaavaa työvoimaa niin hallinnossa kuin yrityksissäkin. Maahanmuutto voi olla mahdollisuus vahvistaa kunnan elinvoimaa. Kun maahanmuuttajien osaaminen saadaan käyttöön, voi maahanmuuttajien verkostoilla olla uutta annettavaa kunnan tulevaisuuden toiminnalle. Kunnan elinvoima rakentuu jatkuvan uudistumiskyvyn ja hyvinvoivien kuntalaisten varaan. Lähes kaikissa kunnan toiminnoissa voidaan nähdä vaikutuksia paikkakunnan elinvoimaisuuteen, mistä johtuen elinvoimanäkökulma on osattava ottaa huomioon kaikessa kuntien toiminnassa. 11\n12 5 Elinympäristörooli Kunta turvaa jokaiselle kuntalaiselle sujuvan ja turvallisen arjen. Kunta huolehtii, että jokaisella on puhdasta juomavettä, sähköä ja lämpöä. Kunta vastaa kadunpidosta ja jätteiden keräyksestä. Kunnat hoitavat myös joukkoliikennetehtäviä, ja niillä on tiettyjä lakisääteisiä henkilökuljetusvelvoitteita kuten koulukuljetukset. Kunta vastaa myös kaavoituksesta, tonttitarjonnasta ja kunnallistekniikan rakentamisesta sekä kuntalaisille että yrityksille. Kunta tarjoaa kuntalaisille asuntoja ja rakennuttaa toimitiloja ja rakennuksia. Lisäksi kunta myöntää rakennuslupia ja valvoo rakennustöiden suorittamista. Lisäksi kunta valvoo, että kiinteistön omistajat huolehtivat rakennusten kunnossapidosta ja rakennetun ympäristön hoidosta. Kunta huolehtii sekä rakennetusta että luonnon ympäristöstä. Tähän liittyy muun muassa ilmansuojelua, pinta- ja pohjavesien suojelua ja meluntorjuntaa, ympäristöön vaikuttavien toimintojen lupapalvelua, valvontaa ja neuvontaa sekä ympäristön tilan seurantaa. Näin kunnan asukkaille ja tuleville sukupolville turvataan terveellinen, viihtyisä ja virikkeitä antava elinympäristö. Kuntalaisten arkeen ja elinympäristöön liittyvillä ratkaisuilla ja toimilla turvataan asumisen edellytykset ja luodaan puitteet elinvoimalle. Kunta tarjoaa mahdollisuudet asumiseen, palveluiden käyttämiseen, työssäkäyntiin, ulkoiluun, harrastuksiin, mutta myös lepoon ja yksityisyyteen. Hyvällä suunnittelulla ja asuntopolitiikalla voidaan vaikuttaa asuinalueiden kehittämiseen tasapainoisesti. Väestöryhmien välisiä suhteita voidaan vaalia ja ennakkoluuloja vähentää aktiivisella toiminnalla asuinalueilla. 12\n13 Luonto ja puhdas ympäristö nähdään kunnan vetovoimatekijänä. Kävelyn, pyöräilyn, joukkoliikenteen ja autojen yhteiskäytön mahdollisuuksia parannetaan. Digitaalisia ratkaisuja hyödynnetään liikkumispalvelujen tarjoamisessa ja käytössä sekä yleensäkin asioinnissa ja työnteossa. Samalla edistetään paikallista, kestävää energian käyttöä, tuotantoa ja jakelua sekä luonnonvarojen järkevää hyödyntämistä. Lisäksi panostetaan ympäristöasennekasvatukseen. Tulevaisuudessa vahvistetaan yhteisöllisyyden rakenteita ja poistetaan esteitä esimerkiksi helpottamalla kaupunkitilan hyödyntämistä ja rakennusten yhteiskäyttöä. Alueen elinvoimaisuutta edistetään hyödyntämällä seutukuntien todellisia mahdollisuuksia, kuntien erikoistumista ja osaamisen yhdistämistä. 6 Itsehallintorooli Kuntalaiset hoitavat yhdessä yhteisiksi katsomiaan asioita ja tekevät valintoja hyvinvointinsa ja alueensa kehittämisen edistämiseksi. Itsehallinnollinen kunta on maaperä, jossa erilaiset kuntalaiset ja toimijat yhdessä käsittelevät yhteisöllisiä haasteita. Kuntalaisten tarpeet, arvot ja näkemykset määrittävät toimintaa ja toimintatapoja. Kunnallinen itsehallinto on tärkeä lähtökohta paikallisten asioiden hoidossa ja mahdollisuudessa tehdä paikallisia valintoja. Itsehallinnollisissa kunnissa erilaiset, paikalliset ratkaisut ovat mahdollisia. Kukin paikallinen yhteisö tekee omat ratkaisunsa ja toimii itse päättämällään tavalla niin, kuin näkevät tarpeelliseksi omat paikalliset olosuhteet ja toimintaedellytykset huomioon ottaen. Kunnilla on merkitystä koko Suomen hyvinvoinnin ja menestymisen kannalta. Lisäksi kunnilla on pe- rustavanlaatuinen merkitys koko maamme demokraattisen järjestelmän kannalta. Tulevaisuudessa kuntien toiminnalliset ja taloudelliset edellytykset ja vapaus tehtävien toteuttamiseen turvataan. 13\n14 7 Kehittäjä- ja kumppanirooli Hyviä ratkaisuja saadaan aikaan, kun eri toimijat tekevät yhteistyötä. Näin luodaan parhaat mahdollisuudet kuntalaisille ja kunnille menestyä tulevaisuudessa. Kumppanuus vahvistaa osaamista ja tietotaitoa sekä varmistaa tehokasta resurssien ja voimavarojen käyttöä. Kumppanuus perustuu yhteiseen arvopohjaan ja tasavertaisuuteen. Kumppanuuksien rakentamisessa kunnalla on merkittävä rooli. Kuntalaisten hyvinvoinnin ja paikallisen elinvoiman kehittäminen tapahtuu kumppanuudessa kuntalaisten, yritysten, sidosryhmien ja muiden kuntien kanssa. Kunta kokoaa yhteen alueella toimivia yrityksiä, järjestöjä, oppilaitoksia ja muita yhteisöjä. Kumppanuudessa eri toimijoiden tavoitteet ovat yhteisiä ja toiminta perustuu luottamukseen, yhdenvertaisuuteen ja vastavuoroisuuteen sekä toimivaan, avoimeen vuorovaikutukseen. Lisäksi toiminnasta on aitoa lisäarvoa kaikille osapuolille ja toimijoiden resurssit ja osaaminen täydentävät toisiaan. Kunnan kumppanuus eri tahojen kanssa voi olla keskustelu-, toimija-, tila-, suunnittelu-, kehittämis-, palvelu- tai budjettikumppanuutta. 3 osallistumis- ja työllistymismahdollisuuksia, paikallista yhteisöllisyyttä sekä ehkäistä syrjäytymistä ja lisätä osallisuuden kokemista. Juuri nyt on ajankohtaista pohtia, miten synnytetään kumppanuus ja toimijoiden välinen luottamus, miten koordinoidaan toimintaa yhteisten tavoitteiden saavuttamiseksi, sekä miten tehdään yhteistä päätöksentekoa ja otetaan yhteistä vastuuta tuloksista. Kumppanuudessa keskitytään tavoitteellisen kumppanuuden ja verkostoyhteistyön synnyttämiseen. Lisäksi siirrytään Kunta palveluidentuottajana ja kuntalaiset asiakkaina -ajattelusta yhteiseen palvelujen tuottamiseen. Kumppanuuden avulla voidaan esimerkiksi parantaa arjen turvallisuutta, edistää kuntalaisten hyvinvointia, kotouttaa maahanmuuttajia ja tuottaa palveluja. Lisäksi kumppanuudella voidaan luoda\n15 Roolit haltuun toiminta tapoja uudistamalla Kunta uudistuu kuntalaisia ja muita kumppaneja osallistaen, ihmisten osaamista hyödyntäen ja ketterästi kokeillen uusia toimintatapoja. Tulevaisuudessa korostuvat avoimuus ja tiedonkulku, kehittäminen ja ongelmien ennaltaehkäisy sekä verkostot ja kumppanuus. Kunta rakentuu ennen kaikkea kuntalaisten vaikuttamismahdollisuuksien varmistamiselle ja asiakaslähtöisille palveluille. Kunta antaa kuntalaisten hyödynnettäväksi kaiken heitä itseään koskevan tiedon. Kuntalaiset hyödyntävät tätä tietoa ottaakseen enemmän vastuuta itsestään, osallistuakseen sekä hyödyntääkseen tätä tietoa muissa palveluissa. Toiminnan tuloksellisuutta haetaan entistä enemmän mm. digitalisaation tarjoamien mahdollisuuksien avulla. Kuntiin kohdistuvat muutokset aiheuttavat kehittämistarpeita kunnan toimintatavoille. Muutoksessa ovat kunnan toiminta, johtamiskäytännöt ja -rakenteet, osallisuusmallit ja -keinot, kumppanuuden tavat ja tehtäviin liittyvät toimintatavat. Kuntajohtamisessa korostuvat elinvoiman, hyvinvoinnin, sopimuksellisuuden, kumppanuuden sekä verkostojohtamisen ulottuvuudet. Tulevaisuudessa tarvitaan joustavaa organisointia, matalaa hierarkiaa sekä verkostoitunutta työtapaa. Toimintatapojen uudistamisen yhtenä edellytyksenä on tietojen yhteiskäyttö yli organisaatio- ja sektorirajojen. Käytännössä se tarkoittaa sitä, että niin palvelutapahtumassa kuin päätöksenteossa on välittömästi käytettävissä kaikki siinä kulloinkin tarvittava tieto. Kuntalainen, hänen tarpeensa ja hyvinvointinsa on kaiken tekemisen keskiössä. Yhteisöllinen välittäminen, turvallisuuden tunne ja kuntalaisten vaikuttamismahdollisuudet ovat kunnan toiminnan ydintä. Keskeisin kysymys on se, miten kuntalaiset otetaan mukaan toiminnan kehittämiseen. 15\n16 Suomen Kuntaliitto Toinen linja 14, Helsinki Puh ISBN (pdf) Helsinki 2016


Tuiken, Viiman ja Riehan blogi: Missä mennään: uudet tokoliikkeet ja rallyn kartoitus\nMissä mennään: uudet tokoliikkeet ja rallyn kartoitus\nTällä viikolla ollaan treenattu tokon uusia liikkeitä jo useaan otteeseen. Tiistaina uudella kentällä, keskiviikkona Annan kanssa aamutreeneissä, perjantaina kisatokotreeneissä ja eilen Killerillä. Torstaina ehdittiin jopa esittelemään niitä halukkaille seuran järjestämässä tilaisuudessa. Saan siitä toivottavasti videon myöhemmin.\nMerkitöntä ruutua Rieha on nyt siis tehnyt kolmella eri kentällä. On toiminut kyllä jokaisella aika hienosti. Nämä on niitä irtoavan koiran etuja! Olen valmistellut liikkeen pk-eteenmenon tapaan, mutta käskyn olen vaihtanut. Välillä olen vahvistanut eteenmenoa käymällä näyttämässä paikkaa, välillä edessä on ollut lelu johon on saanut juosta. Eilen Tiina palkkasi sitä lentävillä nameilla stopista. Etenee siis hyvin ja aikalailla suoraan, eli ympyrään osumisessa ei ole ollut ongelmia. Kunhan vaan pysäytän Rieha tarpeeksi ajoissa, muuten jarraus menee ulos ympyrästä kovan vauhdin kanssa. Toivotaan, että kokeissa ympyrä näkyy selkeästi!\nUusi härveliliike on edistynyt jo aika hyvin. Olen vahvistanut kiertoa paljon, koska se on se vaikein osuus. Torstain esittelytilaisuudessa tehtiin härveli koemaisena ja se meni hienosti! Ainoastaan kapulan luovutus oli vino, mutta siihen lähdenkin nyt treenaamaan uutta käskyä ja uutta luovutusta. Se on vaan fyysisesti todella haastavaa koiralle tulla luovuttamaan eteen tuossa liikkeessä. Eli tätä varten Rieha saakin opetella kapulan luovuttamisen sivulle, takaakierron kautta.\nSeuruun pitkä peruutus on yllättävänkin hankala. Rieha lähtee herkästi avaamaan takapäätään, etupää pysyy kyllä paikallaan. Toisaalta taas, jos on ihan tiiviisti, niin vasemmalle käännöksessä astun todella helposti sen tassuille. Eli kumpi on pahempi? No, yritetään nyt kuitenkin hioa tekniikkaa paremmaksi, mutta täytyy sanoa etten tykkää tuosta pitkästä peruuttamisesta yhtään. Muutenkin olen huono kävelemään seuruussa, niin nyt mahdollisuudet kaatua tai törmätä koiraan moninkertaistuvat.\nPaikkamakuuta ollaan tehty pariin otteeseen. Siinä en kyllä usko olevan mitään ongelmaa. Rieha on niin hyvin kuulolla ja käsimerkit on niin selkeitä jne., että varmasti toimii. Ja muut koirat ei sitä kiinnosta. Toki tätä treenataan vielä supervarmaksi, mutta hyvällä mallilla ollaan jo aiemmin harjoiteltujen häiriöpaikkisten takia.\nSiinäpä lyhykäisyydessään. Torstain koemainen antoi uskoa siihen, että kokeeseen voisi ihan hyvin lähteä ja mahdollisuudet ykköseen olisivat hyvät. Yritetään nyt kuitenkin hioa noita muutamia juttuja täydelliseksi. Vanhoissa liikkeissä ei koemaisessa ollut mitään ongelmia.\nPystykorvat on treenanneet rallyrintamalla useaan otteeseen myöskin. Pikkuhiljaa edistytään ja Tuiken oikealla puolella seuruu paranee koko ajan. Vielä se yrittää herkästi tyrkätä itsensä vasemmalle, jos en ole skarppina, mutta kun vaan ohjeistaa oikein niin pysyy ihan hyvin. Viima on ollut kovasti innokas alokasluokan juttujen kanssa. Pitää tehdä sille vaan nyt koemaisia ja palkattomuutta. Kunhan vaan muistaa pitää sen tasapainon, ei liikaa treeniä, pikemminkin liian vähän ;).\nValepennun turkki on muuten tästä kasvanut jo hurjasti. Se on semmoinen pörrökasa tällä hetkellä :).\nLähettänyt Riikka klo 19.59\nTunnisteet: Koemainen treeni, Rallytoko, Rieha toko


Työmarkkinailmasto kevät 2002 by Suomen Ammattilii... 395 views\nArvio valtion budjettiehdotuksesta ... by Suomen Ammattilii... 519 views\nSAK:n tavoitteet maahanmuuttopoliti... by Suomen Ammattilii... 897 views\nUusi työsopimuslaki ja sen keskeise... by Suomen Ammattilii... 1030 views\nPerhevapaat by Suomen Ammattilii... 3957 views\nJulkaisussa esitellään pätkätyöläisten asemaan tehtyjä parannuksia Suomen lainsäädännössä.\n1. Pätkätyöntekijöiden asemaa parannettava edelleen TaustamuistioSUOMEN AMMATTILIITTOJEN KESKUSJÄRJESTÖ\n2. Heinäkuu 2005\n3. Pätkätyöläisten asemaaparannettava edelleenSAK:n lähtökohta on, että työntekijöitä on kohdeltava tasa-arvoisesti työsuhteenmuodosta riippumatta. Niin sanotuissa epätyypillisissä työsuhteissa työskentelevil-lä kuten osa-aikaisilla, määräaikaisilla tai vuokratyöntekijöillä on oltava samat oi-keudet ja velvollisuudet kuin vakinaisessa työsuhteessa olevilla kokopäivätyötätekevillä työntekijöillä.SAK:n mielestä vakituisten ja kokoaikaisten työsuhteiden on edelleen oltava ensi-sijaisia. Useiden selvitysten mukaan pätkätöitä tekevistä valtaosa haluaisi tehdävakituista kokoaikatyötä.Määräaikaiset työsuhteet ja osa-aikatyö yleistyivät Suomessa laman jälkeen 1990-luvulla erityisesti palvelualoilla ja julkisella sektorilla. SAK esitti jo Paavo Lipposenykköshallitukselle (1995—1999) listan uudistuksista, joiden avulla pätkätyöläistenasemaa voitaisiin parantaa ja epätyypillisen työn yleistymistä ehkäistä. SAK onollutkin vuosien varrella aloitteellinen monissa lakiuudistuksissa, joilla pätkätyöläis-ten asemaa on saatu parannettua ja toisaalta pätkätöiden lisääntymistä suitsittua.SAK oli myös se taho, joka 1990-luvun loppupuolella toi julkisuuteen käsitteen”pätkätyö”.Työministeriön arvion mukaan suomalaisista palkansaajista nykyään noin puolimiljoonaa työskentelee epätyypillisissä työsuhteissa. Vuonna 2003 määräaikai-sessa työsuhteessa oli 16,4 prosenttia palkansaajista. Määrä on EU-maiden kol-manneksi suurin Espanjan ja Portugalin jälkeen. Monien SAK:laisten ammattiliitto-jen jäsenkunnasta ns. epätyypillistä työtä tekevät muodostavat jo huomattavanosan. Esimerkiksi Palvelualojen ammattiliiton PAM:n noin 200 000 jäsenestä osa-aikaista työtä tekee noin kolmannes. Onkin selvää, että pätkätyöntekijöiden ase-man parantaminen on yksi ammattiyhdistysliikkeen keskeisistä tavoitteista.Ammattiliittojen päivittäistä työtä pätkätyöntekijöiden hyväksi hankaloittaa etenkinnuorten pätkätyöntekijöiden heikko järjestäytyminen. Liittoon liittyminen tapahtuuusein vasta siinä vaiheessa kun asema työmarkkinoilla vakiintuu ja työsuhteetvakinaistuvat. Kuitenkin juuri pätkätyöntekijät usein tarvitsisivat työpaikalla ammat-tiliiton tukea.Vielä 1990-luvun puolivälissä pätkätyöntekijöillä oli kovin vähän oikeuksia. Työ-elämässä kohistiin vuokratyöfirmoista, jotka kierrättivät työntekijöitä alle kuukau-den välein yrityksestä toiseen, jolloin työntekijälle ei ehtinyt kertyä sen kummem-min oikeutta eläkkeeseen kuin vaikkapa sairasajan palkkaan. Vaikka työnantajannimi työsopimuksessa vaihtui muutaman viikon välein, saattoi työntekijä käytän-nössä työskennellä vuosia samassa työspisteessä. Pätkätyöntekijöiden asemaaon kuitenkin pystytty viimeisen 10 vuoden aikana parantamaan monien lakimuu-tosten ja sopimusten yhteydessä. SAK 2005 1\n4. Työsopimuslaki kieltää työsuhteidenperusteettoman ketjuttamisenTyösopimuslakia voidaan kutsua työelämän perustuslaiksi. Se määrittelee työnte-kijän ja työnantajan oikeudet ja velvollisuudet työsuhteessa. Laki määrittelee työ-suhteen ehdot ja koskee käytännössä kaikkia työntekijöitä ja työnantajia. Nykyinentyösopimuslaki astui voimaan vuonna 2001. Uudistuksen yhtenä keskeisenä ta-voitteena oli saattaa laki vastaamaan paremmin työelämässä tapahtuneita muu-toksia, mm. pätkätöiden yleistymistä.Uusi työsopimuslaki tiukensi mahdollisuutta solmia perättäisiä määräaikaisia työ-sopimuksia. Työsopimuslain mukaan pääsääntö on, että työtä on teetettävä pysy-vissä työsuhteissa, eikä määräaikaisia työsopimuksia saa toistuvasti solmia ilmanperusteltua syytä. Esimerkiksi jatkuvissa sijaisuusketjuissa olevien työntekijöidentyösuhde on lain mukaan vakinaistettava.Työnantajat eivät ole kaikissa tapauksissa noudattaneet työsopimuslain määräys-tä, vaan esimerkiksi kuntasektorilla on uuden lain voimaan tulon jälkeenkin solmit-tu määräaikaisia työsopimuksia, joita on perusteettomasti ketjutettu. Kunta-alanammattiliitto KTV on vienyt joitakin tällaisia tapauksia oikeuteen.Uudistettu työsopimuslaki paransi myös vuokratyöntekijöiden työehtoja. Lain mu-kaan vuokratatyöntekijöille on taattava samat työehdot, joita vuokratyöntekijöitäkäyttävä yritys soveltaa omiin työntekijöihinsä. Jos alalla on olemassa erillinenvuokratyötä koskeva työehtosopimus, noudatetaan sitä. Käytännössä tällaisia työ-ehtosopimuksia ei juuri ole.Myös lyhyissä työsuhteissa maksettavasairausajalta palkkaaTyösopimuslain mukaan työntekijällä on oikeus sairausajan palkkaan myös allekuukauden mittaisissa työsuhteissa. Alle kuukauden työsuhteessa sairausajalta onmaksettava 50 prosenttia palkasta yhdeksän arkipäivän ajalta.Pätkätyöstäkin kertyy työeläkettäSuomalainen työeläkejärjestelmä uudistettiin 2000-luvun alussa ja uusi järjestelmäastui voimaan tämän vuoden alusta. SAK:n yhtenä keskeisenä tavoitteena uudis-tuksessa oli työeläkkeiden laskennan muuttaminen aiempaa oikeudenmukaisem-maksi siten, että työsuhteiden määrä ei enää ratkaise eläkkeen määrää. Vanhas-sa järjestelmässä ne, jotka olivat työskennelleet useissa työsuhteissa saivat suh-teessa huonomman työeläkkeen kuin yhdessä tai vain muutamassa pitkässä työ-suhteessa työskennelleet.Vuonna 1998 tehtiin SAK:n aloitteesta eläkelainsäädäntöön muutos, jonka myötäalle kuukauden kestäneet työsuhteet tulivat työeläkevakuuttamisen piiriin. Juuritämän uudistuksen yhteydessä SAK lanseerasi käsitteen ”pätkätyö”. Uudistuksentaustalla oli tieto siitä, että erityisesti palvelualojen yrityksissä työsuhteita pätkittiintarkoituksellisesti alle kuukauden mittaisiksi, jotta vältyttäisiin eläkemaksuilta.Pätkätyöntekijöiden eläketurvaa korjaava muutos oli erittäin merkittävä, sillä senjälkeen käytännössä kaikki palkkatyö tuli eläkevakuuttamisen piiriin. SAK 2005 2\n5. Pätkätyöläisillä oikeus työterveyshuoltoonLain mukaan työterveyshuolto on järjestettävä kaikille työntekijöille työsuhdemuo-dosta riippumatta. Etuudet voidaan kuitenkin suhteuttaa työajan ja työsuhteenpituuteen. Vuoden 2002—2004 tuposopimuksessa sovittiin kolmikantaisesta työ-ryhmästä, jonka tehtävänä oli selvittää mm. osa- ja määräaikaista sekä vuokratyö-tä tekevien työntekijöiden työterveyshuollon toteutumista.Työryhmän selvityksen mukaan etenkin lyhyissä osa- ja määräaikaisissa työsuh-teissa olevien työntekijöiden työterveyshuollon järjestämisessä on puutteita. Osit-tain kyse on työnantajan laiminlyönneistä, osittain tiedon puutteesta lain velvoit-teista. Samassa selvityksessä myös vuokratyöntekijöiden työterveyshuollossapaljastui puutteita.Työryhmässä työnantajapuoli sitoutui tiedottamaan ja ohjeistamaan jäsenyrityksi-ään työterveyshuoltolain velvoitteista.Uusi vuosilomalaki parantaapätkätyöläisten lomaoikeuksiaUusi vuosilomalaki tuli voimaan huhtikuun alussa. Laki parantaa pätkätyöläistenlomanansaintaa sekä lomapalkkaa ja –korvausta. Lakia uudistaneessa komiteas-sa näistä kysymyksistä käytiin palkansaajapuolen ja työnantajien edustajien välillätiukka taistelu.Osa-aikaiset työntekijät ansaitsevat uuden lain mukaan lomaa samalla tavalla kuinkokoaikaiset työntekijät. Tuntipalkkaisten osa-aikatyöntekijöiden oikeutta loma-palkkaan ja lomakorvaukseen parannettiin mm. nostamalla laskentaprosentteja jalaajentamalla palkkapohjaa, josta lomapalkka ja –korvaus lasketaan. Lomapalkkaakertyy myös eräiden työssäolon veroisten poissaolojen ajalta kuten sairausloman,lomautuksen sekä äitiys-,isyys- ja vanhempainvapaan ajalta.Ketjutetuissa määräaikaisissa työsuhteissa työntekijä voi uuden lain mukaan sopiakertyneiden lomaetuuksien siirtämisestä seuraavaan työsuhteeseen ja pitää nelomakautena lomana. Tällaisella työntekijällä on myös oikeus vuosilomaa vastaa-vaan vapaaseen ja lomakorvaukseen, jos työnantaja ei suostu etuuksien siirtämi-seen.SAK:n vaatimuksesta pätkätyöntekijöiden lomaoikeuksia parannettiin lain osamuu-toksin jo 1980- ja 1990-luvulla. Vanhaan lakiin jäi kuitenkin eräitä lomaoikeudenrajoituksia ja ansaintakynnyksiä. Uusi laki turvaa nyt kaikille työntekijöille palkalli-sen vuosiloman tai vuosilomaa vastaavan vapaan eli käytännössä kaikesta teh-dystä työstä kertyy vuosilomaa tai lomakorvausta, joka maksetaan lyhyiden työ-suhteiden päättyessä. SAK 2005 3\n6. Joustavuutta vanhempainpäivärahojenmääräytymiseenSAK on pitkään ajanut joustavampaa ja oikeudenmukaisempaa päivärahojenmääräytymistä mm. äitiys-, isyys- ja vanhempainvapaissa. Sairausvakuutuslakiauudistettaessa päivärahojen määräytymisperusteita muutettiin niin, että erilaisiaminimipäivärahalle putoamistilanteita poistettiin. Tämä sairausvakuutuslakiin tehtymuutos astuu voimaan 1.10.2005 alkaen.Lokakuun alusta lähtien vanhempainpäiväraha voi määräytyä myös edellisen van-hempainpäivärahan perusteena olevan työtulon mukaan. Edellytyksenä on, ettälapsi, jonka perusteella vanhempainpäivärahaa on maksettu, ei ole täyttänyt kol-mea vuotta ennen uuden raskauden laskettua synnytysaikaa. Aiemmin esimerkiksipätkätyöntekijä, jolla vanhempainvapaan jälkeen ei ollut työpaikkaa, mihin palatatullessaan uudelleen raskaaksi, sai vain minimipäivärahaa.Pätkätyöläisten työttömyysturvaa parannettuTyöttömyysturvaan tehtiin useita korjauksia 2000-luvun alussa. Vuoden 2003alussa voimaan astuneissa uudistuksissa myös pätkätyöläisten asema parani.Ansiosidonnaisen päivärahan piiriin pääsy helpottui, kun ns. työssäoloehdon pa-luu- ja nollausehto lyheni SAK:n vaatimuksesta 10 kuukaudesta kahdeksaan kuu-kauteen. Tämä tarkoittaa, että työttömyyden jälkeen ansiosidonnaisen turvan pii-riin voi uudestaan päästä kahdeksan kuukauden työssäolon jälkeen.Työttömyysturvan ns. alkuehto, jonka täyttymistä edellytetään, jotta ensimmäistäkertaa voisi päästä ansiosidonnaisen työttömyysturvan piiriin säilyi uudistuksessaSAK:n vaatimuksista huolimatta 10 kuukaudessa. Aika, jonka kuluessa 10 kuu-kauden työssäolon on kerryttävä piteni kuitenkin 28 kuukauteen.Työttömyysturvauudistuksen yhteydessä lyhytaikaisten töiden vastaanottaminenhelpottui. SAK:n vaatimuksesta soviteltua päivärahaa maksetaan myös niille, joillaon töitä vain alle puolet kuukaudesta. SAK on myös osaltaan huolehtinut siitä, ettäsovitellun päivärahan maksamisella ei käytännössä ole ollut enimmäiskestoa.Muutosturva koskee myös osaa pätkätyöläisistäJoulukuussa 2004 solmitussa tuposopimuksessa sovittiin palkansaajien muutos-turvaa parantavasta toimenpidepaketista. Muutosturva oli SAK:n keskeinen laadul-linen tavoite neuvotteluissa.Tupossa sovittu muutosturva parantaa myös määräai-kaisten työntekijöiden mahdollisuuksia työllistyä uudestaan. Muutosturvan sisäl-tämään työllistymisohjelmaan ja korotettuun työttömyysturvaan ovat oikeutettujamääräaikaiset työntekijät, joiden työsuhde samaan työnantajaan on kestänyt vä-hintään kolme vuotta joko yhdessä tai useammassa työsuhteessa. Muutosturvaastuu voimaan heinäkuun alussa.Neljän tunnin vähimmäistyöaikaTyöelämässä on yleistynyt pyrkimys maksaa työntekijöille palkkaa ainoastaan”kiiretunneista”. Kerrotaan esimerkiksi, että Iso-Britanniassa olisi joissain pubeissavaadittu työntekijöitä leimaamaan kellokorttinsa ”ulos”, jos pubissa ei ole yhtäänasiakasta. Suomessa on tavallista, että esimerkiksi myyjiä haluttaisiin töihin lou-nastunnin aikaan ja illalla, kun taas päivän hiljaisina tunteina työntekijämäärä halu- SAK 2005 4\n7. taan minimoida. Tämä on johtanut silpputyöhön, jossa työntekijän työpäivä koos-tuu useista tunnin, parin työjaksoista. Esimerkiksi työmatkojen ja työmatkakulujenosuus nousee tällöin päivän aikana helposti kohtuuttomaksi. Lasten päivähoidonjärjestäminen ei myöskään ole helppoa silpputyöntekijälle.Vuoden 2002—2004 tupossa työmarkkinaosapuolet sopivat SAK:n aloitteesta nel-jän tunnin vähimmäistyöajasta. Erityisesti palvelualoille tärkeän sopimuksen mu-kaan alle neljän tunnin työaikoja ei tule käyttää ilman erittäin painavia perusteita,ja jos työntekijä ei itse näin lyhyttä työaikaa toivo.Pätkätyöntekijöiden asemaa on suojattu myös työehtosopimusten määräyksillä.Esimerkiksi majoitus- ja ravitsemisalan työehtosopimukseen on kirjattu työsopi-muslain määräys työnantajan velvollisuudesta tarjota ensisijaisesti lisätunteja osa-aikatyöntekijälle sen sijaan, että työnantaja palkkaa uuden työntekijän.Pätkätyöntekijöiden asemaan tehtyjä parannuksia:- määäraikaisten työsuhteita ei saa perusteetta ketjuttaa- vuokratyöntekijöihin sovellettava samoja työehtoja kuin vakinaisiin työntekijöi- hin- sairausajalta maksettava palkkaa myös alle kuukauden työsuhteissa- lyhyistäkin työsuhteista kertyy työeläkettä- vanhempainvapaissa poistetaan väliinputoamisia minipäivärahalle- ansiosidonnaisen työttömyysturvan piiriin pääsyä helpotettu- soviteltu päiväraha helpottaa lyhytaikaisen työn vastaanottamista- myös osa pätkätyöntekijöistä muutosturvan piiriin- neljän tunnin vähimmäistyöaika SAK 2005 5\n8. Suomen Ammattiliittojen Keskusjärjestö SAK ry Hakaniemenranta 1, PL 157, FIN-00531 Helsinki, puh (09) 77211, fax (09) 7721 447,: www.sak.fi Finlands Fackförbunds Centralorganisation FFC rf Hagnäskajen 1, PB 157, FIN-00531 Helsingfors, tel (09) 77211, fax (09) 7721 447, www.sak.fi The Central Organisation of Finnish Trade Unions SAKHakaniemenranta 1, P.O. Box157, FIN-00531 Helsinki, phone +358 9 77211, fax +358 9 7721 447, www.sak.fi


SaiPan A-nuorilla kolmen ottelun viikko | SaiPa\nSaiPan A-nuorilla kolmen ottelun viikko\n9.1.2019 klo 14:06\nKeskiviikkona kohdataan kotona KooKoo, viikonloppuna vieraissa Ässät ja Ilves\nA-nuoret aloittivat alemman jatkosarjan viime viikonloppuna kahdella ottelulla, kun se hävisi perjantaina Ilvekselle kotona 1-4 ja lauantaina puolestaan JYP oli vahvempi maalein 6-3. A-nuorilla onkin edessään tärkeä viikko, kun joukkue kohtaa keskiviikkona kotiottelussa KooKoon , perjantaina nuoret matkustavat Poriin Ässien vieraaksi ja lauantaina edessä on toinen viikon vierasottelu Tampereella Ilveksen vieraana.\nKeskiviikon vastustajalla KooKoolla on myös alla kaksi tappiota, kun se hävisi perjantaina Lukolle vieraissa 2-1 ja lauantaina puolestaan joukkue kärsi tappion Turussa TuTolle maalein 4-2. Molemmat joukkueet lähtevät siis hakemaan keskiviikkona sarjan avausvoittoa. KooKoo:n tehokkain pelaaja avausviikonloppuna oli Jiri Parviainen, joka teki kahdessa ottelussa tehot 1+1. Maalivahdeista Kasper Lehikoinen pelasi molemmat ottelut torjuntaprosentilla 91.94. Joukkueet kohtasivat alkusarjassa kaksi kertaa, kun SaiPa voitti ensimmäisen kohtaamisen Kisapuistossa 7-1 ja Kookoo puolestaan toisen kohtaamisen Kouvolassa 5-3.\nPerjantainen vastustaja Ässät avasi sarjan tappiolla kotona TUTOlle maalein 4-6 ja voitti lauantaina vieraissa K-Kissat 3-6. Tehokkain pelaaja joukkueesta oli Otto Kivenmäki, joka teki kahdessa ottelussa peräti tehot 2+5 ja siirtyi myös samalla sarjan pistepörssin kärkeen. Kivenmäki on erittäin lahjakas tulevaisuuden nimi, joka varattiin viime kesänä NHL:n varaustilaisuudessa 7:llä kierroksella Detroit Red Wingsiin. Hänen isänsä on varmasti kiekkoa seuraavalle yleisölle tuttu Marko Kivenmäki. Pistepörssin kymmenen kärjestä löytyy myös toinen nimi, kun Juha Rautiainen teki kahdessa ottelussa tehopisteet 1+3. Maalivahdeista torjuntatilastosta löytyy Radek Haas, joka pelasi K-Kissoja vastaan torjuntaprosentilla 91.18. Joukkueet kohtasivat alkusarjassa kahdesti ja molemmissa otteluissa Ässät oli vahvempi.\nLauantainen vastustaja Ilves kohdataan tässä sarjassa jo toistamiseen, kun alemman jatkosarjan avausottelussa Ilves kävi hakemassa pisteet Kisapuistosta maalein 1-4. Lauantaina joukkue kärsi 3-4 tappion kotona K-Vantaalle. Ilveksen tehokkain pelaaja oli viikonloppuna hyökkääjä Roby Järventie, joka teki kahdessa ottelussa tehot 4+0. Maalivahdeista Santeri Metsävainio pelasi molemmat avausviikonloppun ottelut torjunprosentilla 89.36. Alkusarjassa SaiPa voitti molemmat joukkueiden väliset kohtaamiset.\n21-vuotias Imatran Ketterän kasvatti Jesse Hallikkas on ollut joukkueen tehokkain pelaaja tällä kaudella. Hallikas teki alkusarjassa 34 ottelussa tehopisteet 15+22. Sarjan pistepörsissä Hallikas oli 11. Joukkueen varakapteenina toimivalla hyökkääjällä on menossa viimeinen kausi A-nuorten riveissä ja on pelannut tälläkin kaudella isossa ja johtavassa roolissa joukkueessa.\n23.06. Boston Bruins varasi Matias Mäntykiven\n19.06. Jani Valkeapää SaiPan Tallinnan ottelun projektivastaavaksi\n18.06. SaiPan kesämuistio\n17.06. Liigan runkosarjan otteluohjelma on nyt julkaistu\n17.06. SaiPa pelaa tammikuussa kotiottelun Tallinnassa\nLiiga-SaiPa Oy:n toimisto on avoinna pelikauden ulkopuolisena aikana\nma-to 10-16, pe 10-15.\nLiiga-SaiPa Oy:n toimisto on kesälomalla 21.6.-22.7.2019


Ankkurit – Simon Kiri 2-1 (7-4, 6-8, 2-0s) – Alajärven Ankkurit\nAnkkurit – Simon Kiri 2-1 (7-4, 6-8, 2-0s)\nAnkkurit lähti hakemaan kauden toista voittoaan Simon Kiristä ja tällä kerralla kotikentällä Kitrolla. Ensimmäinen jakso oli Ankkurien hallintaa, mutta toisella jaksolla osat vaihtuivat. Ankkurit supervuorossa parempi.\nAnkkurit hallitsi ensimmäisen jakson alkua. Simo heräsi jakson loppupuolella.\nOttelun ensimmäisessä vuorossa nähdään kaksi juoksua ja niistä vastaa Ankkurit. Simon Kiri ei aloittavalla vuorolla saa miestä kolmoselle. Ankkurit sen sijaan saa kärjestä palottoman ajotilanteen ja Martti Viitasalo sekä Juho Ihamäki onnistuu lyömään miehen kotiin. Juoksujen tuojina Elmeri Koivusalmi ja Nestori Yli-Sissala.\nAnkkurien ulkopeli toimii loistavasti myös toisessa vuorossa ja Simo ei saa tilannetta rakennettua. Ankkurit onnistuu järjestämään kakkoskärjestä palottoman ajotilanteen. Ensimmäisenä lyöjänä Viitasalo ei onnistu saattelemaan miestä kotiin. Toisena lyömään tullut Juho Ihamäki onnistuu kuitenkin täydellisesti ja paukauttaa kolmoskopparin yli pallon ja kenttä rullaa. Jere Peltomäki, Lauri Ihamäki ja Jami Lassila kiitää kotiin sekä Juho Itse kiertää kunnarin. Yli-Sissala lisää johtoa vielä yhdellä juoksulla tilanteeksi 7-0 ja tuojana tähän merkataan kunnarin juossut Juho Ihamäki.\nSimo saa järjestettyä ensimmäisen kolmostilanteensa kolmannessa vuorossa ja onnistuu myös kerran juoksun teossa, kun jokeri Jussi Timosen polttolinjaan suunnattu painepallo saattelee Sami Ojalan kotiin. Ankkurien Tuukka Etula päättää Simon sisävuoron maagisella heitolla kopparin tontilta kakkospesälle. Ankkurien sisävuoro ei tuota lisäjuoksuja. Viitasalo pääsee viimeisenä lyöjänä yrittämään miestä kotiin, mutta lyönnit kantaa laittomiksi.\nNeljänteen vuoroon lähdetään Ankkurjohdossa 7-1 ja Simo aloittaa sen sisältä vahvasti. Ensimmäisenä lyöjänä Julius Veittikoski paukauttaa pallon kakkosluukusta maisemiin ja kiertää kunnarin. Jatkotilanteissa Simo saa vielä kaksi juoksua Jussi Partasen lyödessä Veittikosken kotiin ja Jussi-Pekka Pellikan päästessä vapaataipaleen turvin kotipesään. Tämä ei Simolle riitä vaan jakso Ankkureille 7-4.\nToinen jakso Simon hallintaa.\nToisen jakson ensimmäisen aloittavalla vuorolla Ankkurien ulkopeli kangertelee ja suurin syy siihen on Simon lukkari Juuso Nousiainen, joka sekoittaa Ankkurien lyöntipeliä ja kolmostilannetta ei saada aikaan. Simo sen sijaan onnistuu rakentelemaan tilannetta päälle ja siirtymään jopa kolmen juoksun johtoasemaan. Juoksujen lyöjinä kunnostautuu Eero-Matti Karppinen ja Juuso Nousiainen kahdesti.\nAnkkurit järjestää toisessa vuorossa jakson ensimmäiset kolmostilanteet kakkoskärjestä. Juho Ihamäen, Jere Peltomäen ja Lauri Ihamäen yritykset ei kuitenkaan tuota tulosta. Ykköskärki vielä pääsee kuitenkin yrittämään tilanteen rakentelua. Elmeri Koivusalmi paiskaa pallon kakkostilanteessa kakkosrajasta läpi ja Joona Peltokangas saa hölkätä kotiin Ankkurien jakson ensimmäisen juoksun. Viimeisenä lyöjänä Tuukka Etula onnistuu kotiuttamaan Elmeri Koivusalmen komealla välilyönnillä ja Ankkurit pääsee uudelle lyöntikierrokselle. Tilanne rakentuu vielä kerran päälle ja jälleen Etulalle, joka onnistuukin lyömään Ankkurit tasoihin kotiuttaessaan pussarilla Joona Peltokankaan. Simon Kiri onnistuu kampeamaan itsenä tasoittavalla vuorolla 3-4 johtoon. Juoksun lyöjänä kunnostautuu komealla kumuralla Karppinen ja juoksun tuojana Pekka Hepokangas.\nKolmannessa vuorossa Ankkurien kakkoskärki järjestää jälleen tilannetta ja onnistumia myös tulee. Martti Viitsalo kotiuttaa pussarilla Jere Peltomäen ja Juho Ihamäki komealla välilyönnillä velipoikansa Laurin. Ykköskärkikin pääsee vielä kahdesti yrittämään miestä kotiin, mutta Tuukka Etulan ja Pyry Alasen lyönneillä niukat palot kotiin. Simon Kiri siirtyy jälleen johtoon, kun onnistuvat tasoittavalla vuorolla jopa neljä kertaa loistavilla lyönneillä. Lyöjinä kunnostautuu kahdesti Santeri Pulkkinen komealla takakentän läpilyönnillä sekä Juuso-Pekka Pellikka ja Joona Nousiainen.\nNeljänteen vuoroon Ankkurit lähtee takaa-ajoon 5-8 tilanteessa. Kiri jää kuitenkin kovin lyhyeksi. Ankkurit saa kärjestä rakennettua Elmeri Koivusalmen läpärillä tilanteen päälle. Ainoana juoksun lyöjänä onnistuu kuitenkin vain Juho Ihamäki kotiuttaessa Joona Peltokankaan. Jakso Simolle 6-8.\nSupervuoro Ankkurien nimiin!\nSupervuoron aloittaa sisältä Ankkurit ja järjestää tilannetta päälle. Mikael Penninkangas yrittää ensimmäisenä miestä kotiin. Pennarin näpillä kuitenkin niukka palo kotipesän kynnykselle. Seuraava yrittäjä Lauri Ihamäki paukauttaa pallon väliin ja Antton Peltomäki kirmaa supervuoron ensimmäisen juoksun. Martti Viitasalon vuoro on seuraavana tulla mailan varteen etutilanteessa ja paukauttaa pallon kolmospuolelta maisemiin. Pyry Alanen juoksee suoraan kakkospesältä tilanteeksi 2-0. Jatkotilanteista ei enää juoksuja nähdä. Simon Kiri saa mahdollisuutensa supervuorossa, mutta kotiutuslyönnit ontuu ja juoksuja ei nähdä. Voitto Ankkureille jaksoin 2-1 (7-4, 6-8, 2-0s)


Kemikaalikimara: Antiperspiranttien alumiinianomalia\nAntiperspiranttien alumiinia käsittelevä kirjoitus on muhinut blogin keskeneräisissä kuukausitolkulla kiteyttämistä odottaen. Asia sisältää niin paljon ristiriitaisuuksia, mielipiteitä ja eri tahojen intressejä. Ihan alkuun selvennykseksi, että en arvioi lääketieteellisten tutkimusten oikeellisuutta tai sitä, pystyykö alumiini kulkeutumaan elimistössä. En käytä minkäänlaisia antiperspirantteja tai deodorantteja, joten omakohtaisia kokemuksia minulla ei ole.\nAntiperspiranttimainos vuodelta 1955\nAntiperspirantti vähentää hikoilua (anti- = vasta-, perspiration = hikoilu). Antiperspiranteissa käytetään tehoaineina alumiiniyhdisteitä, kuten alumiinkloridia, alumiinikloorihydraattia tai muita vastaavia yhdisteitä (ALUMINIUM CHLORIDE, ALUMINIUM CHLOROHYDRATE, ALUMINUM ZIRCONIUM TRICHLOROHYDREX GLY). Yhdisteiden teho perustuu siihen, että ne tukkivat hikitiehyitä.\nDeodorantti vähentää hajua, mutta ei hikoilua (de- = vasta-, esto- , odor = haju). Vaikuttavina aineina käytetään hajustetta että alkoholia (etanolia), joka tuhoaa pahaa hajua synnyttäviä bakteereita.\nMonissa tuotteissa on sekä hienmuodostusta että hajua vähentäviä aineita.\nAntiperspirantit ja rintasyöpä\nAntiperspiranttien alumiinin ja rintasyövän yhteys on esillä vähän väliä. Pengoin netin kätköjä ja löysin oheiset suomalaiset asiaa käsittelevät jutut. Kuningaskuluttaja haastatteli vuonna 2006 Helsingin Allergia ja Astmayhdistyksen kosmetiikka-asiantuntija Päivi Kousaa, joka totesi\n- On paljonkin tutkimuksia alumiinista, ja niiden tulokset ovat olleet aika ristiriitaisia, mutta tällä hetkellä ei ole yhdessäkään tutkimuksessa pystytty tieteellisesti todistamaan, että alumiini olisi haitallinen, toteaa Kousa.\nPari vuotta myöhemmin 2008, MTV3 haastatteli Syöpäjärjestöjen sihteeriä, lääketieteen ja kirurgian tohtori Harri Vertiota, joka lyttäsi koko jutun liikkuvaksi legendaksi.\n"- Tavallisin myytti lienee se, että deodorantit aiheuttavat rintasyöpää, koska ne tukkivat kainalon huokosia. Tällä ei ole mitään todellisuuspohjaa."\nSamana vuonna MTV3 teki toisenkin jutun nostaen kestoaiheen jälleen esille otsikolla: "Aiheuttaako alumiini syöpää?". Mitään uutta jutusta ei käynyt ilmi. Tutkimukset olivat edelleenkin ristiriitaisia. Asiaa väännetään ja käännetään myös lehtiartikkeleissa, sen sadalla keskustelupalstalla sekä blogeissa.\nTutkimuksia, selvityksiä, kritiikkiä\nVilkas keskustelu juontaa tutkimuksista, joissa Darbre löysi rintasyöpäkudoksesta alumiinia. Darbre päätteli, että alumiini on mahdollinen kasvaimen aiheuttaja. Tutkimusryhmältä on aiheen tiimoilta useita artikkeleita. Vastaavanlainen havainto tehtiin parabeeneilla. Tutkimuksia kritisoitiin, varsinkin parabeeneja koskien löydettiin suuria puutteita. Vuonna 2008 arvioitiin kaikkiaan 59 tutkimusta ja päädyttiin lopputulokseen, että antiperspiranttien käyttö ei ole rintasyövän riskitekijä. Amerikkalainen "National Cancer Institute" kiteyttää asian kahteen avainasiaan:\n1. Ei ole olemassa tutkimusta, jossa voitaisiin linkittää deodoranttien ja antiperspiranttien käyttö rintasyöpään.\n2. Deodorantteja ja antiperspirantteja koskevissa tutkimuksissa on saatu ristiriitaisia tuloksia.\nTein pubmed-tietokannassa haun sanoilla "antiperspirant, breast, aluminium". Tuorein asiaan liittyvä artikkeli on kesäkuussa 2009 ilmestynyt McGrath'in kirjoittama katsaus, jossa hän on verrannut antiperpiranttien myyntilukuja sekä rinta- ja eturauhassyöpätilastoja keskenään. Kyseiset tilastot korreloivat keskenään. McGrath esittää myös hypoteesin korrelaation syistä, jota en voi referoida, sillä artikkelista näkee vain tiivistelmän.\nKorrelaatio voi osoittaa jotain - tai sitten ei. Yksinään se ei kuitenkaan riitä todisteeksi. Asiat voivat korreloida keskenään, mutta niillä ei välttämättä ole syy-yhteyttä. Klassinen esimerkki on jäätelönsyönti ja hukkumiskuolemat, joiden kummankin määrä kasvaa kesäisin. Rintasyövän riskitekijöitä on paljon, kuten perintötekijät, ravinto, tupakointi ja synnytysten vähyys. Mielenkiintoista nähdä, millaisia kommentteja ja kirjoituksia McGrath'in hypoteesi kirvoittaa. Veikkaan vilkasta keskustelua. Seuraan tilannetta ja pidän teidät ajan tasalla.\nSynteettiset alumiiniyhdisteet ja aluna\nAntiperspiranttien vaihtoehtona ovat deodorantit sekä luonnonmineraaleista valmistetut kivideodorantit. Yleinen virheellinen käsitys on, että erilaiset kivideodorantit ovat alumiinittomia. Myyjät eivät kovin hanakasti väärinkäsitystä halua oikoa. Synteettisiä yhdisteitä morkataan alumiinin takia, mutta vaihtoehtona tarjotaan kuitenkin alumiiniyhdisteitä. Asiaa kierretään ja kaarretaan esimerkiksi sanomalla vaikuttavaksi aineeksi ammonium-alum, vaikka oikea nimitys on alumiiniammoniumsulfaatti. Alum ei edes ole suomea.\nToimittaja Rita Stiens kirjoittaa kirjassaan "Totuus kosmetiikasta" synteettisten alumiiniyhdisteiden olevan vaarallisia ja voivan aiheuttaa ihottumaa ja tulehduksia. Rintasyöpää hän ei mainitse. Stiens kirjoittaa alunan olevan inerttiä alumiinioksidia ja alumiinihydroksidia ja että niistä ei vapaudu alumiinia, toisin kuin esimerkiksi mahdollisesti alumiinikloorihydraatista voi vapautua. Kivideodoranteissa käytettävä aine on kuitenkin tavallisesti alumiinikaliumsulfaattia tai alumiiniammoniumsulfaattia eli eri ainetta kuin Stiens kertoo.\nAlunan ei sanota tukkivan ihohuokosia, kuten synteettisten alumiiniyhdisteiden. Mitä tulisi sitten ajatella tästä luonnonkivideodoranttimainoksesta, jossa tuotteen sisältämän kristallialuunan sanotaan "tiukentavan huokosia?" Onko mainoksessa virhe vai onko se kenties ainoa rehellinen luonnonkivideodoranttimainos?\nLoogisesti ajatellen, jos alumiini ei ole haitallista, niin eikö silloin synteettiset alumiiniyhdisteetkin ole turvallisia? Jos alumiini on haitallista, eikö tällöin myös alunadeodoranttien turvallisuus ole kyseenalaista? Kulkeutuuko toisen vesiliukoisen aineen alumiini eri tavalla kuin toisen? Kivideodoranttien valmistajien mukaan alunan molekyylipaino on niin suuri, että ainetta ei pääse elimistöön. Mikä on se molelyylipaino, jossa yhdisteitä pääsee? Jos asiantuntijat eivät ole yksimielisiä siitä, voiko alumiini ylipäänsä kulkeutua kainalokuopasta rintaan, miten ihmeessä voidaan luokitella eri yhdisteiden erot? Mitä pitää ajatella tieteelliseltä vaikuttavasta tekstistä, jonka seassa on alumiinittomien deodoranttien mainoksia?\nYlipäänsä koko alumiinikeskustelu herättää hämmennystä, sillä antiperspiranttien lisäksi alumiinin lähteitä on paljon muitakin, kuten juomavesi, ruoka tai tietyt närästyslääkkeet.\nKosmetiikkabisneksessä liikkuvat suuret rahat. Alalla toimijoilla on intressit osoittaa omat tuotteensa haitattomiksi - sama pätee niin tavalliseen kuin luonnonkosmetiikkaan. Tutkijat haluavat tiedeyhteisön huipulle mullistavilla havainnoilla. Tiedeyhteisö puolestaan ei julista aineita haitallisiksi ilman pätevää näyttöä. Toimittajat haluavat raflaavia otsikoita. Soisin, että asia selvitettäisiin siten, että jossittelu loppuisi. Lopetataan joko antiperspiranttien käyttö tai aiheeton spekulointi.\nRuskeveriköksi kuivin kainaloin\nTurbofuusioenergistä parranajoa ja maskuliinista ihonhoitoa\nKEHU 43. Tämän postauksen kirjoittaminen oli niin työlästä, että tekisi mieli kehua itseäni, kun vihdoin sain tämän valmiiksi. Kehun kuitenkin Kävelyllä-blogin pitäjää, jolla on blogissaan hurmaava kokoelma vanhoja mainoksia.\nKuvat http://www.flickr.com/photos/roadsidepictures/ / CC BY-NC-ND 2.0\nTunnisteet: karsinogeeni , kosmetiikka\nJos siis kristallikivideodorantit tai niiden nestemäiset versiot eivät olekaan turvallisia, niin ei kai kookosöljyssä sentään ole mitään "vaarallisia" ainesosia (tai sellaisia, mitkä VOISIVAT olla haitaksi terveydelle)? Olisko jotain muuta luotettavaa kainaloon pantavaa - kyllä, jotain deodoranttia minun on pakko käyttää :D\nJa kehu vaan itseäsikin! Vaikka hieno blogi tuo Kävelylläkin ;)\n6. syyskuuta 2009 klo 21.59\nKäsittääkseni kristallikivestä ei ole juurikaan haittaa. Vääntö koskee ns. synteettisiä alumiiniyhdisteitä. Vaan paljonko on paljon? Koko juttu on jotenkin epälooginen.\nDödöasioissa en oikein osaa neuvoa, kun en itse niitä käytä. Syynä on se, että en koe niitä tarvitsevani. Kammoa minulla ei kuitenkaan niitä kohtaan ole.\n6. syyskuuta 2009 klo 22.18\nVielä jatkona, postauksen asiasisällön voi tiivistää seuraavasti.\n- asiantuntijat ovat sitä mieltä, että dödöistä ei ole haittaa\n- muutama tutkija on kuitenkin eri mieltä, mutta näyttö puuttuu\n6. syyskuuta 2009 klo 22.30\nHei, onneksi linkitit tämän postauksen uusimpaan tekstiisi, niin muistin kommentoida tätä :) piti nimittäin kommentoida jo viime syksynä, mutta emmentalia muistuttava muistini teki tenät :)\nItse olen ajatellut tuosta kividödöstä niin, että koska se ei _todellakaan_ vähennä hikoilua (terveisin suihkulähde kainaloissa), niin tuskinpa se myöskään tukkii huokosia. (En tiedä, mitä kividödömainoksissa sanotaan, mutta mitä olen keskustelupalstoilla seurannut, niin käyttäjille tuntuu olevan aika itsestäänselvyys, ettei kividödö vähennä hikoillua, vaan pelkästään hajua.)\nVaikka kuinka rakastaisinkin sitä, että paitojeni kainalot pysyisivät edes joskus kuivina, niin olen pysynyt kaukana antiperspiranteista ihan sen takia, että minusta on hivenen epäilyttävää estää kehon luonnollinen hikoilumekanismi. Sehän vaikuttaa esimerkiksi lämmönsäätelyyn ja osaltaan kuona-aineiden poistoon kehosta.\n7. maaliskuuta 2010 klo 13.26\nMoody: Ei ole kokemusta kummastakaan ei kividödöstä tai antiperspirantista. Omat suihkulähteet on ripoteltu sinne tänne. :)\nHikoilumekanismin estäminen ei ole luonnollista. Onkohan olemassa tutkimusta, jossa on selvitetty, mitä haittaa on, jos osan hikirauhasten toiminta estetään? Prosentuaalisesti määrä ei ole suuri.\n7. maaliskuuta 2010 klo 20.05\nmoody: Oletko kokeillut kookosöljyä? Itselläni tuntuu, että se vähentää hikoilua (no, hyvä näin talvipakkasilla sanoa..) ja se toimii omalla kohdallani paremmin kuin kristallikivi tai sen nestemäinen versio. Toisaalta en tiedä, voiko se oikeasti hikoilua vähentää, ja jos vähentää, niin tukkiiko se sitten ihohuokosia, mutta kainalot tuntuvat kuivilta eikä paitaan tartu mitään hien tuoksua, toisin kuin joihinkin paitoihin tarttuu kristallidödöä käyttäessäni. Tääkin voi kuitenkin olla yksilöllistä. u\n8. maaliskuuta 2010 klo 15.18\nHikirauhasia saa jopa poistatettua kirurgisesti, joten tuskinpa on kovin vaarallista. Sitä paitsi, ihmisessä on hikirauhasia ympäri kehoa, eiköhän ne helposti kompensoi sitä, mitä kainaloista ei enää ulos pääse. Sitä paitsi harvat dödöt ainakaan minulla lupauksistaan huolimatta kainaloita edes pitävät täysin kuivina. -.-\n14. joulukuuta 2010 klo 3.05\nOsuin tähän vasta nyt, mutta haluan myöhästyneenäkin kiittää sinua suururakasta. Hieno artikkeli, perinpohjainen ja älykäs. Kiitos!\n7. tammikuuta 2011 klo 12.21\nHei ja kiitos todella mielenkiintoisesta sivustosta. Satuin tänne sattumalta toisen sivun kautta ja nyt löydän kiinnostavia tekstejä toinen toisensa perään, etenkin tää dödöasia ja alumiinin turvallisuus/haitallisuus on mietityttänyt tosi paljon. Hankin kividödön siinä uskossa ettei siinä olisi alumiinia mutta juttusi luettuani katsoin tarkemmin purkin kylkeä: ammonium-alum...\nNo, omien kokemuksien perusteella tuote ei pidä kainaloita kuivana, mutta toisaalta vaatteisiin ei ole tartu tavallisista dödöistä tuttuja epämääräisiä tahroja tai hajuja.\nKookosöljy kuulostaa myös kokeilemisen arvoiselta, sille löytyy varmasti muutakin käyttöä siinä tapauksessa jos ei tunnu kainaloissa hyvältä :)\n23. helmikuuta 2011 klo 22.01\nMukavaa, kun löysit tänne. :)\n23. helmikuuta 2011 klo 22.10\nAsiantunteva ja hyödyllinen kirjoitus. Ammonium Alum näkyy olevan virallisesti käytössä oleva INCI-nimi eli sitä saa ja pitääkin käyttää, eikä kyse siten ole ainesosan nimen vääristelystä. Se on kyllä ihan totta, että kristalli- ja luonnondödöjen kohdalla mainostetaan ikäänkuin niissä ei olisi alumiinia lainkaan, vaikka asia voi olla toisin.\nAMMONIUM ALUM EU:n CosIng-tietokannassa: http://ec.europa.eu/consumers/cosmetics/cosing/index.cfm?fuseaction=search.details&id=31844\n9. huhtikuuta 2012 klo 15.11\nOn ihan oikein käyttää sanaa alum, mutta pieleen menee, jos väittää sen olevan alumiinitonta.\nKiitos myös linkistä!\n9. huhtikuuta 2012 klo 21.39\nKokemuksta voin sanoa, että omalla kohdallani alumiinin muodolla ei ole väliä, vaan kaikki ne tukkivat hikirauhaseni. Tuloksena luonnollisen tai synteettisen alumiinin käytöstä on aina kovat kipeät patit kainalossa. Vaarallista tai ei, joudun lisäksi aina miettimään jos syy onkin joku muu ikävämpi asia. Deodorantin käytön olen minimoinut vain pakkotilanteisiin.\n8. lokakuuta 2013 klo 17.13\nEikös hajustamaton ja lisäaineeton vauvatalkki ainakin ole vaaraton "antiperspirantti". En käytä yleensä mitään, mutta joskus tilanteen vaatiessa varmuuden vuoksi laitan talkkia kainaloon, alaselkään ja rintojen alle.\n23. marraskuuta 2014 klo 11.59\nMinäkin käytän sillon tällöin vauvantalkkia. Lähinnä kun on kovat helteet.\n23. marraskuuta 2014 klo 12.15\ntörmäsin näihin sun postauksiin etsiessäni tietoja alumiinikosmetiikasta. huomasin että mun meikkivoiteessa on alumiinihydroksidia ja syöksyin heti nettiin. osaisitkohan kertoa asiasta paremmin, että miksi myös meikkivoiteessa on alumiinia o.O ja lisätietoja muutenkin asiasta, että voiko nyt olla esim. nenäsyöpä aluillaan =D no en sentään ihan noin hysteerinen ole, mutta oisi kuitenkin kiva kuulla lisää.\n23. tammikuuta 2015 klo 14.24\nMaria, joka kirjoitit, että tuskin hikirauhasten tukkiminen on vaarallista, koska niitä voidaan poistaa kirurgisesti: myös esimerkiksi sydän voidaan poistaa kirurgisesti.\nJa myös tää "maalaisjärkiajattelu", et "synteettinen tai luonnosta peräisin - alumiini ku alumiini", on mun mielestä vähän kyseenalaista. Itsekään en kyllä tiedä noiden eroista, mutta se tuskin on kovin monen maallikon pääteltävissä noin ykskantaan. Äkkiä voisi heittää vaikka: "geenimuunneltu tai luomu - maissu ku maissi".\nYleisesti: voiko ihminen jäljitellä täysin ongelmitta mitään luonnon organismia? Mielestäni jo sen tavoitteleminen on eettisesti melko kyseenalaista.\n24. lokakuuta 2015 klo 18.37\nAlunperin kokeilin luonnondeodorantteja pelästyttyäni alumiinia, vaikka myöhemmin aloin pohtia onko niiden alumiinilla todella merkitystä...\nPari hyötyä alumiinin poisjätöstä kuitenkin on: 1) kainaloni haisevat vähemmän 2) vaatteisiin ei kerry antiperspiranttisakkaa, joka on pilannut aiemmin useammatkin vaatteet. Näistä kahdesta syystä minua ei saa takaisin alumiiniantiperspiranttien käyttäjäksi, vaikka en niiden terveyshaittoja varsinaisesti nyt pelkääkään.\nLisäksi hikoilu lienee ihmisen fysiologialla tarkoituksenmukaista, eikä turhaa, joten miksi estäisin hikoilun sinänsä, jos se ei vain haise pahalle? Hajun torjunnassa käyttämäni luonnondeot toimivat (hillitsevät hajua tuottavien bakteerien toimintaa), mutta tietääkseni niissä on allergisoivia aineosia, joten ne eivät välttämättä sovi kaikille.\n15. maaliskuuta 2016 klo 15.23\nMua kovasti kiinnostaa se, kun kuulin kerran, olikohan Muistiliiton edustajalta vai keneltä, että alumiinia sisältävät antiperspirantit olisivat lisänneet muistisairauksia, tarkensikohan vielä erityisesti Alzheimeriin. Oletkohan tällaiseen koskaan törmännyt?\n11. toukokuuta 2016 klo 16.50\nTässä vastaus esittämääsi kysymykseen muistisairauksista.\n"Aiheuttaako kosmetiikassa käytetty alumiini, esim. magnesium aluminium silicate Alzhaimerin tautia?\nAlumiinia on tosiaan ajateltu yhdeksi Alzheimerin taudin aiheuttajaksi, koska alumiini on todettu erittäin myrkylliseksi hermosoluille laboratorio-olosuhteissa tehdyissä kokeissa. On havaittu, että munuaisdialyysihoidossa olevalle potilaalle tuli alumiinipitoisesta vedestä aivojen toimintahäiriö.\nAlzheimerin tautiin liittyvistä aivojen plakeista on löydetty suurehkoja alumiinipitoisuuksia, mutta arvellaan kuitenkin, että Alzheimerin tauti itsessään on aiheuttanut alumiinin kertymisen eikä toisin päin. Norjassa ja Isossa-Britanniassa on todettu tilastollinen yhteys juomaveden suuren alumiinipitoisuuden ja Alzheimerin taudin välillä, mutta tutkimuksissa on ollut lukuisia menetelmällisiä heikkouksia (McLachlan D R C, Lukiw W J, Kruck T P A: New evidence for an active role of aluminum in Alzheimer's disease. Can J Neurol Sci 16: 490–497, 1989).\nAlumiini imeytyy onneksi huonosti verenkiertoon ja siten myös pääsy aivoihin on vaikeaa. En siis usko, että kosmetiikan sisältämä alumiini olisi Alzheimerin taudin syy. Itse näkisin silti, ettei ärtyneelle ja rikkinäiselle iholle kannata näitä valmisteita laittaa. Jos iho on terve ja ehjä, käyttö lienee turvallista.\n11. toukokuuta 2016 klo 17.20\nKiitos hyvästä kirjoituksesta, kymmenen vuotta ei ole vanhentanut sitä yhtään :D !\nOlen havainnut, että jostain syystä kainaloni alkavat kutista muutamassa tunnissa AINA, jos deodorantissa/antiperspirantissa on ollut alumiini-yhdisteitä. Kainaloitani voisi ihan hyvin käyttää alumiini-ilmaisimina. Mikään muu ainesosa (esim. alkoholi) ei kutinaa aiheuta. En tosin tiedä, johtuuko kutina alumiinista aineena, vai alumiinin aiheuttamasta hikirauhasten tukkeutumisesta. Mutta sen tiedän, että valinta deodoranttihyllyn luona on pakko tehdä tuoteselosteen mukaan = se tuote missä ei ole alumiinia, tuoksulla ei niin väliä.\nOlen myös usein kokonaan ilman deodorantteja, päivän ohjelmasta riippuen. Itse koen pärjääväni hyvin, eivätkä muutkaan ole (kehdanneet :D ?) asiasta huomautella :D . Aika turhia tököttejä siis.\n25. elokuuta 2019 klo 1.55


Gs1 Rekisteri On Käytettävissä Jo 5600 Yrityksellä – EL-ATIEQ – Travel Haji & Umroh Terbaik\nJos iTunesin asentaminen tai korjaus ei onnistu, iTunesin aiemmasta asennuksesta jääneet osat täytyy ehkä poistaa ja sitten suorittaa asennus uudelleen. Jos et ole varma, onko sinulla järjestelmänvalvojan tili, lue, miten voit kirjautua tietokoneeseen järjestelmänvalvojana. Jos käytössäsi on Windows 10, voit myös hankkia iTunesin Microsoft Storesta. Jos et pysty lataamaan iTunesia Applen verkkosivustolta, lataa se Microsoft Storesta. Jos et voi ladata tai päivittää iTunesia Microsoft Storessa, pyydä Microsoftilta apua. “Miksi pidät seiskaa jonkun paskapelin takia, vaihda kymppiin kun tuputat sitä muillekin.” Silloin on pitäisi olla hävitetty Visual Basic 6, Silverlight, ActiveX, Internet Explorer, Flash Player, Media Player, ohjauspaneeli yms.\nKielto tulee tehdä kirjallisesti ja osoittaa rekisteriasioista vastaavalle henkilöille.\nTietojen luovutus yhteistyökumppaneille henkilötietolain sallimissa puitteissa.\nTiedot kerätään pääsäännöllisesti henkilökohtaisesti rekisteröidyltä asioinnin yhteydessä.\nHenkilötiedot säilytetään rekisterissä niin kauan, kuin se on käsittelytarkoituksen kannalta tarpeellista.\nMikrobitti tarjoaa ohjeet, joilla voit päivittää Seiskan uuteen Windows 10 -versioon. Tähän asti Windows Defender on osannut estää ei-toivottujen sovellusten asennuksen, mutta vastaisuudessa se osaa estää myös sovellusasentimiin käärityt lisäsovellukset, mikäli käyttäjä näin haluaa. On ehdottomasti nykyaikainen käyttöjärjestelmä, joka tulisi löytyä kaikilta. Tässä uudessa käyttöjärjestelmässä ei ole oikeastaan ollenkaan huonoja puolia, vaan kaikki toimii, kuten pitääkin. Se on ottanut suuria harppauksia modernimpaan suuntaan, jos sitä verrataan Windows 7- tai Windows 8.1 -käyttöjärjestelmiin. Ne ovat jo auttamatta hieman vanhentuneita monilta ominaisuuksiltaan.\nSosiaalihuollon Asiakastiedon Arkiston Toiminnallisuudet\nJulkinen palvelunjärjestäjä toimii rekisterinpitäjänä myös silloin, kun asiakas asioi yksityisessä sosiaalihuollossa esimerkiksi palvelusetelillä. Sosiaalihuollon asiakastiedon arkistoon voi tallentaa ainoastaan sosiaalihuollon asiakastietoja. Sosiaalihuollossa syntyneiden potilastietojen tallentaminen Kanta-palveluihin ei ole tällä hetkellä mahdollista. Lisätietoa löydät Sosiaalihuollon potilastiedot -sivulta.\nSeuraa Mobiili Fitä\nEn usko 32-bit tuen katoon, ellei siellä ole tehty jotain näkymätöntä sandboxia missä 32-bit toimii käyttäjän näkökulmasta natiivisoftan tapaan. Katsotaan onko tuo uusi windows puhdas kaikesta vanhasta roskasta (Internet Explorer, 32-bit softien tuki jne). Xiaomi julkisti viime vuoden lopulla 4K-version pienikokoisesta TV Stick -mediatoistimesta. Jotkin taustaprosessit saattavat aiheuttaa ongelmia, jotka estävät iTunesin kaltaisten ohjelmien asentumisen. Jos käytössäsi on Windows 10, voit hankkia iTunesin uusimman version Microsoft Storesta. Jos hankit iTunesin Microsoft Storesta, sinun ei ehkä tarvitse noudattaa artikkelin seuraavia ohjeita.\nSeiskallakin Autodesk dll Windlliksi tuki vuoteen 2020, ennen sen päättymistä tullut oikea windows tai sitten vaihdetaan johonkin muuhun. Luultavasti ajoittain tulee isompi päivitys, mikä tipauttaa legacyä pois, ja sen päivityksen käyttäjille tuki jatkuu pidempään. Jonkin ohjelmiston takia jäävät sitten vanhempaan versioon ja lyhyemmän tuen piiriin.\nRekisteröidyn Oikeuksiin Liittyvät Yhteydenotot\nUseimmat käyttäjät arvostavat todella sitä, että ohjelma on helppo asentaa. Ohjelman lataaminen tietokoneeseen kestää vain muutaman minuutin. Kun DriverMax on ladattu, voit aloittaa nopeasti ajureiden skannaamisen Windows-tietokoneessa. 2) Jos Point & Print [Shared printer/Jaettu tulostin] -toiminto on käytössä, verkko kuormittuu.Mitä tapahtuu verkon kuormittuessa? Kun PA-ohjain asennetaan, koko ohjainpaketti ladataan asiakaspäätteeseen.Miten kauan PA-ohjainten asennukseen kuluu? Se määräytyy palvelimessa olevien ohjainpakettien sekä verkon suorituskyvyn mukaan. Skype for Business ohjelman asennus- ja käyttöohje Sisällys Kirjautuminen Office 365 -palveluun…


Presidentinvaalit ja suomalainen johtajakultti\nSuomalaiset rakastavat johtajia liikaa, eläviä ja kuolleita. Onneksi meillä on vielä aikaa ryhdistäytyä ennen presidentinvaaleja. Ei huudeta Niinistöä presidentiksi vaan tehdään näistä oikein politisoituneet, ikävät, riitaisat ja myrskyisät presidentinvaalit.\nMauno Koivistoa saattoi hautaan suuri väkijoukko sekä paikan päällä että sosiaalisessa mediassa. Hautajaiset saivat tavallisesti ihan järkevät suomalaiset erikoiseen tunnetilaan.\nToimittaja kertoi, miten pilvet väistyivät ja aurinko tuli esiin, kun Koiviston arkkua kannettiin kirkosta. Joku ihasteli, miten ”kansa on yhtenäinen” surussaan. Koiviston komeutta ihailtiin ja pohdittiin oliko hän enemmän James Bondin vai Gary Cooperin esittämän sheriffin näköinen.\nJournalisti-lehden pilapiirroksessa joukko itkeviä sopuleita lohdutti toisiaan katsoessaan kyynelten läpi puolitangossa liehuvaa siniristilippua.\nLapsiasiainvaltuutettu kiitti nöyrästi Koivistoa teitittelyä unohtamatta: ”Olitte myös lasten presidentti”. Nykyinen presidentti julisti puolestaan Koiviston kuolemastaan huolimatta olevan ”yhä lähellämme”.\nKoivisto oli siis kansakunnan sheriffi, lasten suojelija, kenties jopa säiden herra. Kuolemansa jälkeenkin hän jää kristuksena suojelemaan kansakuntaa.\nTällainen kuolleeseen valtiomieheen kohdistuva henkilöpalvonta ei ole kovin puoleensavetävä piirre suomalaisissa. Erityisen huonosti se sopii yhteen Koiviston kanssa. Koivisto on ainakin minulle aina Kekkosen ajan ja samalla Kekkosen kultin päättymisen symboli. Paras tapa kunnioittaa Koiviston perintöä on muistella häntä ja muita poliitikkoja ankaran historioitsijan, ei ihailevan alamaisen näkökulmasta.\nElävän presidentin nostaminen jalustalle on tietysti monin verroin synkeämpää kuin kuolleen. Siksi Sauli Niinistön kansansuosio häiritsee minua aika paljon. Se tuntuu perustuvan paljolti kuninkaalliseen karjalanpiirakoiden vastaanottamiseen kansallispukuisilta valtuuskunnilta. Presidentillä on myös lahjakas puoliso ja söpö koira. Mitään suurta visiota tai muita valtiomiesmäisyyksiä on ollut vaikea havaita.\nKenties kansainvälisen tilanteen uudet epävarmuudet saavat nekin suomalaiset kaipaamaan vahvaa johtajaa. Voi myös olla, että suomalaiset ovat tavanomaista alttiimpia alkukantaiselle johtajankaipuulle.\nOli syy mikä tahansa, ilmiö on tylsä ja epädemokraattinen. Johtajien ihailu vain sen vuoksi että he ovat johtajia ei sovi kypsään demokratiaan. On syytä olla iloinen ja kiitollinen hyvin toimivasta yhteiskunnasta. Kiitollisuus on kuitenkin kohdistettava instituutioihin, ei henkilöihin.\nIlmiötä ei ehkä voi kokonaan estää, ja se asettaa tiettyjä vaatimuksia presidentille. Suosion keskellä presidentin olisi syytä pitää oma päänsä kylmänä ja noudattaa korostetun tarkasti politiikan tavanomaisia pelisääntöjä.\nSiksi Sauli Niinistön yritys huudattaa itsensä presidentiksi on epämiellyttävää. Sen sijaan, että Niinistö korostaisi suomalaisen demokratian vakiintuneisuutta ja arkipäiväisyyttä, hän haluaa nostaa itsensä politiikan yläpuolelle. Hän ei halua olla poliitikko muiden joukossa, vaan jotakin suurempaa.\nTässä häntä auttaa opposition heikkous ja hajanaisuus. Siitä ahdistavimpana esimerkkinä on sosialidemokraattien kyvyttömyys pakottaa ketään eturivin poliitikkoa ehdolle Niinistöä vastaan.\nKoska Niinistöltä puuttuu selkärankaa, meidän kansalaisten on ryhdistäydyttävä. Ryhdistäytymisen hengessä pyydän sinulta seuraavaa, hyvä lukija.\nJos et arvostanut Niinistöä valtiovarainministerinä tai vastustit hänen näkemyksiään salolaisena kansanedustajana, yritä päästä takaisin tuohon mielentilaan. Jos et pidä kokoomuslaisesta arvokonservatiivisesta maailmankuvasta, muista että Niinistö edustaa sitä sydänjuuriaan myöten.\nPoliitikkoja ajaa muiden motiivien lisäksi myös henkilökohtainen vallan- ja kunnianhimo. Yritä siis muistaa, että valinta presidentiksi ei ainakaan vaimenna näitä pyrkimyksiä ihmisessä. Kukaan ei halua presidentiksi vain koska rakastaa sinua ja kotimaatasi niin kovasti.\nVapauden hinta on ainainen johtajiin ja johtajiksi haluaviin kohdistuva epäluulo. Mitä suositumpi johtaja, sitä epäluuloisempi kansalaisen on syytä olla. Ole epäluuloinen kansalainen.\nKehittyneessä demokratiassa, kuten Suomessa yksikään johtaja ei ole korvaamaton. Älä usko muuta.\nMuista, että olet eri mieltä lähes kaikkien kanssa kaikesta, myös niiden harvojen kanssa joiden kanssa sinulla ei ole suoria eturistiriitoja. Ei siis ole mitään kansakunnan yhteistä tahtoa tai etua, jota joku yksi hieno mies voisi edustaa, ei edes ulkopolitiikassa.\nAvoin yhteiskunta perustuu sille, että ristiriidat nostetaan näkyviin, niistä väitellään ja kiistellään kovaäänisesti. Sitten asiat ratkaistaan yleensä kaikkien mielestä epätyydyttävällä tavalla. Vaalikampanjoissa on kysymys juuri tästä.\nRyhdistäydy siis, hyvä lukija. Älä allekirjoita kannattajakorttia. Älä suostuttele itseäsi uskomaan, että presidentti voi olla politiikan tai puolueiden yläpuolella.\nPresidentiksi hurraamisen sijasta nyt tarvitaan kunnon vaalikampanja, jossa Niinistö haastetaan ihan tosissaan. Kansainvälinen tilanne on vaikea ja merkittäviä ulkopoliittisia päätöksiä on edessä. Niistä on syytä keskustella äänekkäästi.\nVielä on aikaa tehdä näistä oikein politisoituneet, ikävät, riitaisat ja myrskyisät presidentinvaalit. Sellaiset vaalit, jotka Suomi tarvitsee.\nihmiset ja ilmiöt johtajat\nVastaa käyttäjälle Aale roos\tPeruuta vastaus\n23 kommenttia artikkeliin Presidentinvaalit ja suomalainen johtajakultti\njohan L sanoo:\nNiinistö on kostautunut ajan myötä suomettuneeksi konsensuspoliitikoksi. Jos oikeasti rakastaisi maataan, ymmärtäisi jättäytyä syrjään, jäädä eläkkeelle pelkäämään Venäjää ja haaveilemaan tupoista.\nTämä hyvä! sanoo:\nParasta pitkiin aikoihin!\nEsko Vesa sanoo:\nErikoistutkija Pursiaisella on huomiota herättävän erikoisia kykyjä. Kirjoittaja pystyy ”selvänäkemään” näkemään toisen ihmisen motiivit, halut ja pyrkimykset. Minua kovasti kiinnostaa, missä gurukoulussa moiset esoteeriset, ylimaalliset taidot on hankittavissa:\n– Niinistö HALUAA nostaa itsensä politiikan yläpuolelle\n– Niinistöltä puutuu selkärankaa\n– Niinistö edustaa arvokonservatiivista maailman kuvaa sydänjuuriaan myöten (nyt)\nGuruvihkimyksen yhteydessä lielnee saanut myös universaalin tietäjän armolahjan:\n”Presidentti ei voi olla puolueiden yläpuolella”.\nKumpa olevaisuuden Herra vuodattaisi minuunkin armolahjana ihmisten mielen sisällön erehtymättömän katsomisen kyvyn.\nEsa Puisto sanoo:\nno jopas. jopa kaltaiseni puskassa asuva maallikko ymmärsi mihin Pursiainen viittasi. Voin vastata hänen puolesta:\n-Niinistö pyrkii jatkokaudelle kannattajayhdistyksen, ei puolueen kautta\n-Niinistö ei ole ottanut vahvasti kantaa mihinkään\n-Niinistön arvokonservatiivisen maailmankuvan voit tarkastaa vaikka viime vaalien vaalikonevastauksista.\nei tähän nyt kummoinen guru tarvinnut olla, riittää että on seurannut politiikkaa noin niinko yhtään.\nAale roos sanoo:\nJa kaiken vahvistamiseksi: Erkki Tuomiojan tuki on riittävä syy epäillä Niinistön pätevyyttä.\nOlisi tosiaan virkistävää, jos tällaista keskustelua käytäisiin laajemmin. Sen sijaan epäilen (ja ihan kokemuksesta ehkä jopa uskallan sanoa että tiedän), että asian esille Otavaan asennoidutaan ylikriittisenä kyynisenä p..kana.\nKirjoituksesi ovat hyviä, mutta jos haluat että ne ovat erinomaisia, kannattaa yleensä käsitellä myös vastakkaisia näkökulmia – asiat kun harvoin ovat mustavalkoisia. Toki yksisilmäisyys lienee raflaavampaa ja ehkä siten helpommin yleisöjä kuohuttavaa.\nTässä olisi voinut pohtia esimerkiksi kansaa yhdistävän instituution positiivisia puolia tällaisena aikana, jolloin kansojen jakautuneisuus on suuri ongelma globaalisti, ja uhkaa olla sitä meilläkin.\nSveitsissä ei ilmene poliittista johtajakultti meininkiä. Johtuisikohan aidosta demokratiasta?\nInstituutiot, joiden väität Suomessa olevan hyviä, kuvastuvat osittain laeissa. Niinistö toimii täysin lainmukaisesti pyrkiessään presidentiksi. Lienee mahdollista, että Niinistöä ihaillaan, koska hänen arvellaan olevan hyvä johtaja; ei siksi että hän on johtaja.\nKatseltiin Arkadiankadun varrella, me jotka taas kerran olimme sunnuntaina töissä, ulkomaalaisten tohtoriopiskelijoiden ja muidenkin kanssa Koiviston hautajaissaattuetta näköalapaikoilta neljännen kerroksen parvekkeelta. Italialainen jatko-opiskelija kiinnitti huomion siihen, että Koivisto oli ollut vähintään viikon jääkaapissa; väitti, että Italiassa haudataan heti kuolemaa seuraavana päivänä. Mielestäni johtajia ei pitäisi säilöä niin pitkään jääkaapissa.\nPäivi H sanoo:\nVoisimme saman tien tehdä Niinistöstä Suomen kuninkaan. Karjalanpiirakoiden virallinen vastaanotto voisi rauhassa jatkua, mutta saisimme samalla johtajakulttiimme runsaasti kansainvälistä glamouria.\nVakavasti puhuen: näin riviäänestäjänä olen tällä hetkellä paljon enemmän kiinnostunut (huolestunut) siitä, kuka hoitaa asioitani kunnanvaltuustossa tai eduskunnassa. Presidentin valtaoikeuksien kaventumisen jälkeen on ollut vaikeaa nähdä kyseistä tehtävää suuria intohimoja herättävänä. Ulkopoliittisissa asioissakaan en ole kovin usein törmännyt presidentin merkitykseen – liekö median syytä, vai voisiko tämänkin roolin siirtää kokonaisuudessaan muille? Minun kohdallani ei siis ole kyse niinkään johtajankaipuusta, vaan siitä, että koko presidentin rooli jää minulle aika näkymättömäksi ja värittömäksi. Jos siinä on jonkun oltava, niin olkoon nyt sitten vaikka Niinistö. Mitä Koivistoon tulee, niin suotakoon hänelle kauniit muistopuheet edes yhtenä päivänä. Tuskinpa sitä nyt viikkoja jatkuu.\nVille-Jussi Niinistö sanoo:\nHallitus joutuu koko ajan ottamaan toimissaan ennalta huomioon Niinistön-Tuomiojan puoliputinistisen linjan. Kansasta ei läheskään noin suuri osa kannata puoliputinismia, mutta kuninkaallisuus sokaisee. Vastakkaistakaan vaihtoehtoa ei tosin edes ole tarjolla, mutta Haavisto sentään puolustaisi ihmisoikeuksia ja ehkä joku muukin hyvä ehdokas vielä ilmaantuu.\nVeijo Vaiste sanoo:\nArvoliberaalille kuplaeläjälle on tietysti mahdoton ajatus että joku oikeasti kannattaisi arvokonservatiivisuutta ja siksi oikeasti kannattaisi Niinistöä. Sen sijaan keksitään satuja jostain myyttisestä ”vahvan johtajan kaipuusta” jotta päästään ylenkatsomaan junttikansaa.\nPresidentillä kuin ei valtaa niin ihan sama mitkä vaalikuviot.\nEVAn populismiraportin mukaan 74% ihmisistä kaipaa nimenomaan vahvaa johtajaa. Tai ainakin johtajaa, joka pystyy pitämään yllä illuusiota siitä, että olisi vahva johtaja. Vaikka taas ja taaskin joka ainoa ’vahva’ johtaja on lopuksi näyttäytynyt sinä, mikä onkin, eli ihmisenä, jolla on hyviä ja vähemmän hyviä ominaisuuksia. Vahva johtaja lienee sellaista tarvitsevien projektio.\nNiin samaa !ieltä! Miksi aina samat puhuvat päät. Onhan Suomessa ihmisiä. Kyvykkäitä ihmisiä!\nIris Keltti sanoo:\nLehdistö toivoo, että suomalaiset vielä soisivat poliitikoille tarpeeksi vapaat liikkumatilaa toimia ilman ylimääräistä arvostelua. Niinistö noudattaa Koiviston hyväksihavaitsemaa tapaa toimia ehdottomasti kulisseissa, ja lehdistön tehtäväksi jää hänen harkitsevuutensa ja arvojohtamisensa korostaminen.\nJohtajien, niin nykyisten kuin menneiden, yksituumainen ylistäminen kertoo siitä, että henkilökultilla halutaan kääntää huomio pois muista asioista. Toivottavasti suomalaisten tietoisuudentaso nousee pikkuhiljaa sille tasolle, ettemme tarvitsisi kuninkaita vaan voisimme hallita itseämme suoran demokratian avulla jossain muodossa.\nTerhi Kokkonen sanoo:\nElossa olevaa presidenttiä ei tarvitse kritiikittömästi ylistää. Myöskään entistä presidenttiä, joka on vainaja, ei tarvitse historiankirjoituksessa käsitellä silkkihanskoin. Hautajaiset ovat kuitenkin hautajaiset, ja käyttäytymiseen ihan kenen tahansa hautajaisissa kuuluu mielestäni se, että kunnioitetaan vainajaa ja muistellaan häntä vain hyvällä. Ei sitä nyt arkun äärellä eikä in memoriam -kirjoituksissa ruveta ketään arvostelemaan ja suomimaan. Vainajan puutteet ja mahdolliset pahat teot ruoditaan niin suvun kuin kansakunnankin kohdalla muilla foorumeilla ja muuna ajankohtana.\nAika monen matti-/maijameikäläisenkin muistopuheessa lausutaan ylisanoja vainajan merkityksestä ja ihanuudesta. Se nyt vain sattuu kuulumaan asiaan, eikä vain Suomessa vaan muissakin tuntemissani kulttuureissa. Siksi en pitäisi Koiviston hautajaisiin kuuluvaa fiilistelyä ”erikoisena tunnetilana” vaan ihan normaalina, kohteliaana kollektiivisena hautajaiskäytöksenä. Erikoista sen sijaan on, jos Koiviston kautta ei kriittisesti käsitellä suruajan hälvettyä. En usko niin käyvän. Ei Manusta varmasti olla pyhimystä tekemässä, vaan surujuhla haluttiin pitää surujuhlana, jossa noudatetaan perinteistä tapakäytäntöä.\nMads Nykaenen sanoo:\nHeikki Pursiainen on oman elämänsä Juha Vuorinen\nLehdet tarvitsevat lööppinsä ja klikkauksensa, lehdissä ”tunteet”, inho ja tykkäykset käyvät aina kovin voimallisina. Tavallisilla ihmisillä ei niinkään esiinnyt tätä syndroomaa, toki muutamat poliitikot (kuten Ville Niinistö, joka kiihtyy nollasta sataan nopeammin kuin Toroidion-sähköauto) poislukien. Mitenkäs tuo Niinistön jyrkkä arvokonservatiivisuus muuten näkyy käytännössä: Eutanasian sallimisen kannatuksena?\nHeikki, missä viipyy blogaus arvoista?\nNyt eetterissä vallan vilisee arvoja, vaikka Sveitsi on ainoa kolkka, jossa niitä kuuluisia länsimaisia arvoja on enää jäljellä.\n”Presidentiksi hurraamisen sijasta nyt tarvitaan kunnon vaalikampanja, jossa Niinistö haastetaan ihan tosissaan.”\nKoska olet nähnyt Suomessa kunta- , eduskunta- tai presidentinvaalikampanjan, jossa puhutaan keskeisistä linjakysymyksistä ja esitetään konkreettinen politiikan sisältö? 🙂\nAsiallinen kirjoitus. Meiltä puuttuu vielä Suomesta avoin, rehellinen ja arvioiva keskustelu yhteiskunnasta ja sen tilasta. Myös medialla, tai oikeastaan varsinkin medialla. Media haluaa lähinnä tyydyttää kansaa, tekemällä työn helposti ja olemalla laiska.


villiruoka | Villiyrtit, marjat ja sienet Suomen luonnosta\nVilliyrtit, marjat ja sienet Suomen luonnosta\nAulangolla Villiyrtit arkikäytössä 30.7.2019\n17.6.2019 / Reijo\t/ Jätä kommentti\nAulangon ulkoilumajalla osoitteessa Linnanen 77, Hämeenlinna villiyrtit arkikäytössä tapahtuma klo 17.30-18.30, lisätietoja tulossa https://lastenliikunnantuki.fi/\nOppaana keruutuoteneuvoja ja luonnonvaratuottaja,\nVoimaa Luonnosta Iittalan Lepaanranta lauantaina 25.5.2019 klo 14-20\n16.5.2019 / Reijo\t/ Jätä kommentti\nVoimaa luonnosta tapahtuma Lauantaina klo 14-20 Lepaanrannan virkistysalueella. Tapahtumapakettiin kuuluu Metsämielituokio, villivihannesten keruu ja hapattamisopastus. Lisäksi halukkaat pääsevät saunomaan ja nauttimaan pehmeistä puusaunan löylyistä Iisakki pihasaunassa. Tapahtuman ohjaavat luonto- ja ympäristöalanneuvoja sekä luonnonvaratuottaja Reijo Turunen ja Metsämielivetäjä/ erä-ja luonto-opas Niina Siljander. Tapahtuman hinta 30 euroa koko päivä. Osiot erikseen ostettuna 15 euroa per/osio. Maksu käteisellä paikan päällä.\nSitovat ilmoittautumiset 23.5 torstaihin mennessä Reijo Turunen, returune@gmail.com tai\nNiina Siljander, nsiljander@hotmail.com. Lisätietoja Reijolta p. 0400 895 271\nVillivihannesten keruu ja hapattaminen\nReijon opastuksella opit tunnistamaan yleisimmät villivihannekset, hapansäilönnän tekniikat ja villivihannesten hapattamisen. Käydään läpi esivalmistelut, säilöntäastiat, desinfiointi, hapansäilönnän työvaiheet, yleisimmät keruukasvit, sekä valmiiden hapatteiden purkitus ja käyttövinkit. Lisäksi tutustutaan yrttijuominen perustana olevien aineisten pikafermentointiin eli hiostamiseen.\nNiinan opastuksella kävellään noin 2km matka, jonka aikana tehdään myönteisyyttä lisääviä läsnäolo harjoituksia luonnossa. Metsämielellä syvennetään itsetuntemusta, rentoudutaan, taltutetaan stressiä, virkistäydytään ja tankataan voimavaroja.\nTapaaminen hiekkaparkkipaikalla klo 13.45 alkaen. Varustus ulkoiluvälineet ja mahdolliset keräyskorit ja sauna tarvikkeet. Tarjolla myös erilaisia villivihannes maistiaisia ja yrttijuomia.\nKurssit kevät-kesä 2017\n24.4.2017 / Reijo\t/ Jätä kommentti\nYrttikierros 17.5 klo 17-19, 15 euron hintaan, mukaan kuuluu yrttitee ja suklaa maistatus. Lähtö Jukolan koulun parkkipaikalta,Liivuorentie 24, Hämeenlinna\nRuokaa luonnosta 21.5.2017 11.30-14 Iittalan Kesäheinässä 40 euron hintaan. Ilmoittautumiset suoraan Elonalkuun 13.5. mennessä puh. 040- 733 1629 (ti ja pe klo 15-17.30), asiakaspalvelu@elonalku.fi tai facebookissa yksityisviestillä: https://www.facebook.com/events/137029176793342/\nHapatuskurssi perjantaina 2.6.2017 klo 14 – lauantaihin 3.6.2017 klo 12. Iittalan Lepaanrannassa samaan tapaan kuin viime vuonna kerätään yrttejä pihalta ja laitetaan purkkiin, mahdollisuus yöpymiseen ja saunomiseen: https://www.facebook.com/events/405860889798728/?notif_t=plan_user_associated&notif_id=1493050095812831\nKysy oman pihan katselmus, jossa keräämme lähiympäristöstäsi yrtit ja teemme siitä ruuan, nyt vain koko ilta 40 euroa/talous.\nVaraa oma kurssi nyt omalle porukallesi!\np. 0400 895 271 tai returune[at]gmail.com\nAulanko Herää 22.4.2017\n17.4.2017 26.4.2017 / Reijo\t/ Jätä kommentti\nNyt lauantaina tule tutustumaan kevään ensimmäisiin yrtteihin, Aulanko herää tapahtumaan Metsälammen rannalle 11.30, 12.30, 13.30 ja 14.30. Ensimmäisille innokkaille tarjolla maistiaisia luonnosta ja raakasuklaata kuusenkerkällä höystettynä. Samassa tapahtumassa arvotaan yksi pihakävely, jossa käymme läpi pihasi syötävät yrtit toukokuun aikana.\nSeuraavat kurssit varattavissa:\nYrttikierros 17.5 klo 17-19, 20 euron hintaan, mukaan kuuluu yrttitee ja suklaa maistatus. Lähtö Jukolan koulun parkkipaikalta,Liivuorentie 24, Hämeenlinna\nHapatuskurssi perjantaina 2.6.2017 klo 14 – lauantaihin 3.6.2017 klo 12. Iittalan Lepaanrannassa samaan tapaan kuin viime vuonna kerätään yrttejä pihalta ja laitetaan purkkiin, mahdollisuus yöpymiseen ja saunomiseen: https://www.facebook.com/events/1043245865770103/\nReijo, returune(at)gmail.com, p . 0400895271\n10.6.2016 / Reijo\t/ Jätä kommentti\nErittäin uhanalainen, rauhoitettu koko Suomessa. Näitkö kukan tänä keväänä? Lisätietoja Luontoportissa, josta löytyy myös syötävien kukkien kirjoa, mutta muista tähän ei saa siis koskea…\n28.4.2016 10.6.2016 / Reijo\t/ Jätä kommentti\nLauantaina 11.6.2016 klo 10-12 yrttikierros Liivuorentie 24, Hämeenlinna. Vain 20 euroa/henkilö, sisältää villiyrttisuklaa maistiaisen ja yrttiteen sekä tiivistelmän perusyrteistä ja käyttöohjeita. 10 ensimmäistä mahtuu mukaan. Maksu paikan päällä käteisellä. Ilmoittaudu 10.6. mennessä. Huom. Kirja arvonta osallistujien kesken.\nOta yhteyttä, jos haluat järjestää omalle porukalle kierroksen tai tarkastetaan takapihasi /lähiympäristösi yrtit ruokakäyttöä varten:\nVaraa huippusuosittu yrttikierros omalle pihallesi vain 30 euroa/hlö. Tulen kotiisi ja käymme keräämässä yrttejä lähiympäristöstäsi ja sen jälkeen teemme pienen ruuan ruuan luonnontuotteista. Varaa aikaa noin 2 tuntia.\np. 0400 895 271\nreturune (at) gmail.com\nYrtti-, Sieni- ja Marjaneuvoja (Keruutuoteneuvoja,) sekä rentoutusohjaaja (relaxation coach)\n25.4.2015 28.4.2016 / Reijo\t/ Jätä kommentti\nTässä uudessa blogissani kerron intohimoseistani harrastuksesta villiruuan hankinnasta. Tarkoituksena on kirjoitella tänne tekemisiäni ja mahdollisesti ohjeita kuinka käytän villiruokaa. Maanantaina kävin keräämässä tutun pihalla vanhoja kuivuneita vuorenkilven lehtiä keitin niitä vedessä ja annoin liota yön yli. Sen jälkeen siivilöin lehdet pois ja laitoin jäähtyneen liemen jääkaappiin ja nyt olen lisäillyt mustaa lientä aina muun teen joukkoon antamaan lisäpotkua. Nokkonen, vuohenputki, siankärsämö ja voikukat ovat jo tälle keväälle käytössä.


Väki kerääntyy Oulun surmapaikalle - pubin kanta-asiakas hyvin huolissaan ystävistään - Kotimaa - Ilta-Sanomat\nNyt toistetaan: Kaksi kuollut välikohtauksessa Oulussa\nJulkaistu: 14.1.2015 20:54 , Päivitetty: 14.1.2015 21:25\nKaksi ihmistä surmattiin oululaisessa pubissa ja sen edustalla. Paikalle on saapunut runsas joukko paikallisia seuraamaan poliisin toimintaa.\nVaikka poliisi kehotti Oulun Itä-Tuiran asukkaita pysymään lukittujen ovien takana, on surmapaikalle Tuisku Pubin tienoille kerääntynyt uteliaita ruuhkaksi asti. Osa liikkuu autoilla, osa on tullut kävellen.\nSamaan aikaan poliisi tutkii Itä-Tuiran kerrostalojen pihoja taskulamppujen kanssa.\nOulussa sataa lunta.\nTuisku Pubin kanta-asiakas Esko Isomaa http://www.is.fi/haku/?search-term=esko+isomaaoli huolissaan. Hän ei ollut saanut yhteyttä ystäviinsä, muihin kanta-asiakkaisiin, ja oli siksi hyvin huolissaan, miten heille oli käynyt.\nNiinpä hän oli lähtenyt paikalle katsomaan, olisiko heitä siellä. Kuullessaan, että tekijä on vielä vapaana, Isomaa päätti lähteä koiransa kanssa kotiin.\nIsomaa luonnehti Tuisku Pubia rauhalliseksi paikaksi, jossa laulettiin karaokea, juteltiin ja katsottiin jalkapalloa.\nVasta äskettäin Tuisku Pubin vastapäiseen taloon muuttanut Juha Kaila http://www.is.fi/haku/?search-term=juha+kailaoli tyrmistynyt tapahtuneesta. Hän kuuli asiasta tyttöystävältään, joka oli ollut kauppareissulla.\nTuiranmajan kerrostalossa Costa Mendez http://www.is.fi/haku/?search-term=costa+mendezluonnehti Tuiraa ja erityisesti Itä-Tuiraa levottomaksi alueeksi. Hän toivoo, että nyt vuokratalojen taustayhteisössä havahdutaan nyt pohtimaan, miten asioita voitaisiin korjata.\nKaksi lähellä Tuisku Pubia työssä ollutta olivat havahtuneet veritekoon vasta, kun näkivät poliisiauton pysähtyvän väärinpäin kadulle ja sieltä tuli ulos kolme poliisia ja poliisikoira.\nHe ehtivät nähdä kadulla makaavan ihmisen, jolla oli haava takaraivossa ja myös kädessä. He arvelivat henkilön kuolleen kadulle.\nKahden ihmisen surmasta epäilty mies on edelleen karkuteillä. Poliisin mukaan tekijäksi epäilty on erittäin vaarallinen. Hän on tummiin pukeutunut tummaihoinen, noin 180-senttinen mies.\nHeidi Hietala, Tuomas Manninen


Lapsen oma puutarhaseikkailu | Positiivarit verkkokauppa\nLapsen oma puutarhaseikkailu\nMikä ihme on spagettikurpitsa? Miksi niittykirvari pöristelee kesäkurpitsan kukassa? Kuinka kasvit pysyvät pystyssä?\nIiris-tytön ja Uolevi-keijun puutarhaseikkailu alkaa kevään lämpimimpänä päivänä ja päättyy vasta syksyn suureen elonkorjuujuhlaan. Ystävykset seuraavat läheltä puutarhan kasveja ja eläimiä ja perustavat kukkivan kasvimaan.\nRiemukkaasti kuvitettu teos esittelee lapsille kymmeniä puutarhakukkia, puita ja viljelykasveja. Kirja kertoo hauskasti, miten siemenessä uinuva elämä itää ja kasvaa taimeksi, mitä kasvit tarvitsevat elääkseen, mitä mul-ta on ja miten ihan kaikella puutarhassa on oma tehtävänsä.\nJa kun kasvimaalta saadaan mukavasti satoa, Uolevi-keiju paljastaa myös hyviä ja yksinkertaisia kasvisruoka-reseptejään.


Sain eilen ex-mieheltäni tämän upean Diana-karotin, tai miksi sitä suomeksi sanotaan, keittokulho kai. Eikö ole upea? Astiasto oli meillä aikoinan kun olimme naimisissa, mutta se jäi erossa hänelle kun oli hänen perheensä perintöä. Nyt hän halusi antaa sen minulle. Kaunis teko, ilahdutti minua kovasti.\nPutsastin karotin (kutsun sitä itsepintaisesti niin...) ja nyt mietin mihin sen sijoitan.\nSain selville, että kuvion on suunnitellut ruotsalainen taidemaalari Einar Forseth. Astiasto on uusrokokoota.\nLähettänyt Citypulu klo 8.43\nTunnisteet: antiikki, Arabia, Design, Keräily\nRouva E 27. maaliskuuta 2013 klo 11.47\nCitypulu 27. maaliskuuta 2013 klo 12.01\nKiitos! Narsissit saa nyt olla sitä koristamassa.